Bošnjački ministri niz vodu pustili 100 miliona KM – Banjaluka24\nNa bazi proračuna carine i takse na uvoz mesa BiH bi prihodovala blizu 100 miliona KM na godišnjem nivou, a povećao bi se znatno i broj radnih mjesta, saopštili su predstavnici poljoprivrednih udruženja iz BiH.https://81dc5920fc69e75defdad411b56b042c.safeframe.googlesyndication.com/safeframe/1-0-37/html/container.html\n“Očito se radi ili o elementarnom nepoznavanju stanja u domaćoj privredi, pa samim tim i poljoprivredi, ili o nekim političkim obračunima u institucijama BiH”, naveli su poljoprivrednici.\n“Imajući u vidu trenutnu situaciju, ali i probleme iz prethodnih godina, zaštitnu mjeru je trebalo uvesti najmanje prije dvije godine. Nepodržavanje Odluke o uvođenju zaštitne mjere navodi na zaključak da se ovdje radi o klasičnom nečinjenju u skladu sa Zakonom o spoljnotrgovinskoj politici i SSP-u koja nama prouzrokuje štetu za koju ćemo mi potražiti pravdu kod nadležnog suda, a protiv lica koja su prouzrokovala ovu štetu podnijeti krivične prijave”, upozoravaju oni.\n“Naš pravni tim će pomno proučiti ko je najodgovorniji. A odgovorni su oni koji nisu učinili ništa da se zaštiti domaća proizvodnja”, rekao je Marinković za “Nezavisne”.\n“Opravdanost usvajanja odluke je više nego očigledna kada se prođe kroz naša sela i farme, pa se uđe u megamarkete. Iskreno se nadamo da na sljedećem glasanju u Savjetu ministara BiH, kada je riječ o uvođenju mjera zaštite domaće proizvodnje, neće biti dileme među ministrima. Neka ovo pitanje, pored pitanja njihovih plata, bude još jedno o kojem će odluka biti jednoglasna”, poručili su poljoprivrednici.\n“Njen glas protiv zaštite interesa domaćih poljoprivrednika očigledan je manifest podaničkog odnosa prema EU, ali nažalost i dokaz da se stavlja u funkciju zaštite stranih lobija i interesa kompanija iz EU”, rekao je Košarac.


Građani BiH smatraju da će “korupcije kod nas uvijek biti” - mojusk.ba\nNajveći broj građana BiH (42,6 posto) smatra da će „korupcije kod nas uvijek biti, mada se može smanjiti“, dok je 27 posto građana koji misle da se „korupcija u našem društvu nikako ne može suzbiti“.\nDa se „korupcija u našem društvu može znatno smanjiti“ smatra 14,3 posto stanovnika BiH, dok 7,5 posto vjeruje da se korupcija može potpuno iskorijeniti.\nOvo su rezultati istraživanja stavova građana Bosne i Hercegovine o korupciji koje je agencija Prime Communications provela u prvoj polovini 2016. godine. U istraživanju je učestvovalo 1.000 ispitanika tehnikom usmenog intervjua, na osnovu unaprijed pripremljenog upitnika. Populacija reprezentovana istraživanjem je definisana kao opšta populacija Bosne i Hercegovine, starija od 18 godina. Primijenjen je višeetapni stratifikovani slučajni uzorak (moguća greška plus-minus tri posto).\nGeneralni zaključak je da je korupcija u bosanskohercegovačkim institucijama veoma prisutna i da je najviše prisutna u zdravstvu (76,9 posto), političkim partijama (76,4 posto), organima vlasti entiteta (75,0 posto), organima vlasti države (74,5 posto) i preduzećima u javnom vlasništvu (73,5 posto).\nPrema mišljenju građana BiH korupcija je najmanje prisutna kod nevladinih organizacija (38,5 posto), međunarodnih organizacija (39,4 posto), vjerskih organizacija (40,8 posto), medija (46,6 posto) i privatnom sektoru (55,6 posto).\nU 61. godini života preminuo profesor Dubravko Lovrenović


U Sremskoj Mitrovici i četvrti pokušaj vantelesne oplodnje o trošku grada - Hoću bebu\nGrad Sremska Mitrovica sufinansiraće četvrti pokušaj vantelesne oplodnje ženama do 45 godine starosti odlučeno je na jučerašnjoj sednici Skupštine grada.\nOdluka o ostvarivanju prava na sufinansiranje troškova za vantelesnu oplodnju koja je većinom glasova usvojena na sednici podrazumeva sufinansiranje sa 100.000 dinara po bračnom ili vanbračnom paru sa teritorije Grada Sremska Mitrovica koji su ispunili određene kriterijume. Navažniji od tih kriterijuma pored mesta stanovanja na teritoriji Mitrovice jeste i da su parovi već iskoristili tri pokušaja vantelesne oplodnje koje finansira Republički fond za zdravstveno osiguranje i da su žene starosti do 45 godina, za razliku od prethodne odluke po kojoj je starosna granica bila 42 godine.\n„Iskreno smatram da je ovo dobra mera populaciona politika i nadam se da će se parovi koji pokušavaju da se ostvare u ulozi roditelja, a ispunjavaju sve kriterijume od 1. juna prijavljivati našoj Upravi kako bi povećali natalitet u Gradu Sremska Mitrovica“, rekao je načelnik Gradske uprave za zdravstveno i socijalno obrazovanje Vojislav Mirnić.\nZa ovu namenu iz bužeta Grada Sremska Mitrovica izdvojena su sredstva u visini od 400.000 dinara, ali ukoliko bude veći broj prijava, prema rečima načelnika Mirnića, Grad će iznaći dodatna sredstva koja će nameniti u te svrhe.\nfinansiranje vantelesne oplodnje infertilitet sremska mitrovica vantelesna oplodnja\nGrupe podrške parovima koji se bore sa sterilitetom i vantelesnom oplodnjom


Kondoliza Rajs razjasnila pitanje optužbi da postoje tajni zatvori za teroriste u Evropi\nGeneralni sekretar NATO-a Jap De Hop Shefer je rekao da je objašnjenje gospodje Rajs pomoglo da se prevazidje nesporazum izmedju Vašingtona i njegovih saveznika.\nPitanje navodnog zlostavljanja zatvorenika je dominiralo dnevnim redom gospodje Rajs u Briselu kao i u prethodnim odredištima njene turneje: Berlinu, Bukureštu i Kijevu. I američki i evropski funkcioneri su izjavili da je njeno objašnjenje donekle ublažilo zabrinutost medjunarodne zajednice o praksi Sjedinjenih Država vezanoj za pritvaranje osumnjičenih terorista. Državni sekretar je u ponedeljak pred polazak na put u Evropu izdala saopštenje u kojem se tvrdi da Sjedinjenje Države ne dozvoljavaju, ne tolerišu i ne odobravaju torturu, niti transportuju osumnjičene teroriste u zemlje gde bi, po verovanju američkih funkcionera, oni mogli biti podvrgnuti torturi.\nI mada je odbila da potvrdi ili demantuje postojanje pritvornih centara Centralne obaveštajne agencije, ona je takodje rekla da Sjedinjene Države nisu prekršile suverenitet zemalja koje saradjuju sa Vašingtonom u anti-terorističkim operacijama. Ona je obrazložila to saopštenje na sastancima sa evropskim liderima, čiji je vrhunac bila sinoćna privatna večera sa ministrima inostranih poslova 32 zemlje članice NATO-a i Evropske unije. Visoki američki funkcioner koji je održao brifing za novinare rekao je da je gospodja Rajs napustila taj dogadjaj zadovoljna, kako je rekao, ozbiljnim diskusijama o dilemi koju predstavlja terorizam, bez niskih udaraca i pozerstva. Kasnije na konferenciji za štampu kojom je završen sastanak ministara inostranih poslova NATO-a , generalni sekretar severonatlanskog saveza Jap de Hop Shefer rekao je da je ublažena kontroverza u Evropi oko tog pitanja:\n“Mislim da su ovo bile dobre diskusije i mislim da je njima ublažena situacija. Takodje mislim da je državni sekretar Rajs snažno intervenisala i to u okviru trans-atlanskog političkog dijaloga, koji svi tako puno cenimo. Bilo je sasvim logično i prirodno da je o toj temi diskutovano na sinoćnoj večeri.“\nZatim je sa novinarima razgovarala Kondoliza Rajs rekavši da ceni podršku koju je dobila od svojih evropskih kolega. Ona je takodje istakla da su Sjedinjene Države zemlja koja poštuje zakone i da administracija predsednika Buša neće tražiti od američkih državljana da krše zakone ili medjunarodne obaveze SAD. Medjutim, ona je takodje rekla da budući skandali oko zlostavljanja ne mogu biti isključeni.\n”Da li će biti zloupotreba? To je sasvim moguće, jer samo zato što ste demokratija ne znači da ste savršeni. Videli smo u Iraku u Abu Graibu, u skladu sa tradicionalnim okvirom Ženevske konvencije da su se odigravale akcije koje su van američke politike. Te akcije su podrobno istražene, a prekršioci kažnjeni. To je jedino obećanje koje možemo dati - da ćemo, ako otkrijemo zlostavljanje, sprovesti istragu i kazniti počinioce,“ rekla je državni sekretar Rajs.\nViše evropskih ministara inostranih poslova, uključujući holandskog ministra inostranih poslova, Bernarda Bota, čija je vlada bila posebno kritična, rekli su novinarima da su im pružena uveravanja u javnim i privatnim primedbama Kondolize Rajs. Medjutim, ni Evropski ni američki funkcioneri nisu rekli da očekuju da će to pitanje odmah biti razrešeno, uzevši izmedju ostalog u obzir odbijanje Sjedinjenih Država da se direktno pozabave optužbama da Centralna obaveštajna agencija ima pritvorne centre i prebacuje zatvorenike kroz vazdušni prostor zemalja Evropske unije.


You are at:Home»Vesti»Zašto je Microsoft Srbija među najboljim poslodavcima u zemlji?\nŠta to znači kada dođete da radite ovde? Pa, znači da ćete raditi stvari koje će biti drugačije od svega ostalog, različite od miliona i milijardi života. Zato je kompanija Microsoft Srbija jedan od najboljih poslodavaca u zemlji, prema odluci Srpske asocijacije menadžera (SAM) koja je nedavno dodelila nagrade “Poslodavac godine”, podseća u saopštenju za medije Action Global Communications.\nMicrosoft u Srbiji jedna je od kancelarija poznate svetske korporacije koja primenjuje principe takozvanog “Novog sveta poslovanja”. Taj princip omogućava zaposlenima u Beogradu da rade u atmosferi koju su sami kreirali, bez obzira gde se nalaze. U kompaniji je ključ u motivisanju zaposlenih i slobodi da rade kada žele i gde žele, ceneći njihovu efikasnost i rezultate rada pre nego njihovo puko prisustvo u kancelarijama u određenom vremenu. Tako, na primer mogu svakog dana da odaberu drugi radni sto za kojim će raditi, dok postoji i poseban prostor za odmor, zabavu i relaksaciju.\n“Sve veća povezanost modernog društva sa tehnologijama dovodi nas do toga da nove digitalne alatke postaju uobičajene u svakodnevici, omogućavajući nam da radimo i komuniciramo na najrazličitije načine. Sve više radimo u pokretu – sa aerodroma, iz drugih kancelarija ili iz svojih domova, što svakako znači da smo postali prilagodljiviji. Dovoljni su nam laptop ili sve češće i samo pametni mobilni telefon, koji su, zahvaljujući različitim Microsoft rešenjima, sada centar za sve komunikacije – od e-mailova, telefonskih poziva, instant poruka, do video-konferencija”, kažu u kompaniji.\nZaposleni u ovoj kompaniji rade stvari koje su drugačije i u Microsoftu mogu da iskažu sve svoje potencijale na način koji ne opterećuje formama i nepotrebnim formalnostima.\nVećina ljudi je do nedavno stavljala znak jednakosti između brenda Microsoft i softvera. Istina, u Microsoftu se i dalje pravi softver, ali se radi i na hardverskim rešenjima, uslugama, istraživanjima i na mnogo drugih stvari. Radi se na operativnim sistemima za PC, softverima i aplikacijama za Windows, proizvodima za IT profesionalce, ali i poznatim servisima kao što je Bing ili rešenjima za bolje poslovanje kao što je Office, na kojima se radi upravo u Microsoft Razvojnom centru u Srbiji. Želja kompanije je stalno privlačenje talentovanih pojedinaca i zasluživanje njihovog poverenja.\n“Svet je sve transparentniji i otvoreniji, pa je mnogo lakše shvatiti i da li je neka kompanija zaista takva kakva tvrdi da jeste. Mi posao obavljamo sa strašću”, kažu u kompaniji Microsoft.\nPredstavnici kompanija članica Srpske asocijacije menadžera prepoznali su Microsoft Srbija kao jednu od kompanija koje su u 2014. godini ponudile najbolje uslove za rad i razvoj profesionalnih menadžera. Nagradu “Poslodavac godine” je uručio ministar privrede Srbije Željko Sertić, rekavši da svetla budućnost Srbije, pre svega ekonomska, pripada kreativnim, snažnim, upornim i inovativnim ljudima. Godišnje nagrade SAM imaju za cilj unapređenje poslovnog okruženja za menadžere, dalju profesionalizaciju menadžerske struke, afirmaciju kompanija, menadžera, obrazovnih institucija i novinara koji se zalažu za bolje uslove poslovanja, kao i za bolji život svih građana u celini.


e-novine.com - Vučić deli Đinđićevo shvatanje politike\nOdnos prema Kosovu, lakmus političkog realizma: Zoran Đinđić, političar sa jasnom vizijom\nNe želim da upoređujem Aleksandra Vučića i Zorana Đinđića, ali oni na sličan način razumeju politiku, i svesni su situacije u kojoj se nalaze, izjavio je Goran Vesić, bivši visoki funkcioner DS\nNekadašnji šef kabineta Zorana Đinđića i bivši član DS-a rekao je da se na pitanju Kosova vidi zašto pominje Vučića i Đinđića u istom kontekstu.\n"Jedina dvojica političara koji su rešavali taj problem su Zoran Đinđić i Aleksandar Vučić. Lider SNS je za godinu dana pokazao da je spreman da učini bolne ustupke i da uradi ono protiv čega je bio kada je bio opozicija. Vučić želi da Srbija postane članica EU. On zna da je to jedino rešenje za ovu zemlju", smatra Vesić. On je dodao da je Srbija imala malo real-političara, koji razumeju situaciju u kojoj se nalaze.\n"Vlada je tim. Deluje kao tim. I Dačić je pokazao mogućnost da transformiše stranku i da usvoji neke politike protiv kojih je njegova stranka bila. Ja o vladi sudim u delima. Za godinu dana ona je uradila nekoliko dobrih stvari. Videćemo da li će to biti tako za godinu ili dve. Svesni su da moraju da vrše reforme i da reše problem svih problema, a to je Kosovo", dodao je nekadašnji šef kabineta Zorana Đinđića.\nPolitičar bez vizije i programa: Boris Tadić, praznog pogleda izgubljenog u daljini\nGovoreći o periodu kada je bio aktivni član Otpora i krio se u Crnoj Gori od progona od strane Miloševićevog režima, Vesić je ukazao da je Vučić tada uradio neke stvari o kojima ne može da priča.\n"To što se desilo krajem devedesetih ima veze sa Mirom Marković i Službom bezbednosti, ja nisam bio toliko važan", rekao je Vesić. Na pitanje da li pokušava da kaže da je Vučić na neki način pomagao Otporu, Vesić je rekao da "postoje stvari o kojima treba da priča on lično i ljudi iz Otpora".\nZa sadašnje stanje u Demokratskoj stranci Vesić je eksplicitno optužio Borisa Tadića.\n"Ja u DS nisam aktivan od 2003, a za većinu stvari koje se sada dešavaju odgovoran je bivši lider. On nije imao viziju, nije imao program. Ja sam 2003. izašao aktivno, ostao sam još dve godine predstavnik UO Ade ciganlije, dok mi nije istekao mandat, i ostao sam odbornik opštine Vračar. Nisam video budućnost sa Borisom Tadićem", neveo je Vesić.\nSpreman na bolne ustupke: Aleksandar Vučić, svestan jedinog mogućeg puta\nOn se požalio da ga u poslednje vreme često optužuju da je blagonaklon prema ovoj vladi, za razliku od prošle.\n"Ova vlada je pokrenula nekoliko istorijskih procesa, Kosovski problem je dovela do istorijskog rešenja. Prošla vlada je dogovarala, a nije ispunjavala. Ova vlada ono što kaže uradi. Pokretanje kosovskog problema je bio uslov da se pokrene proces evropskih integracija. Nije samo ona zaslužna, ali ona je uradila nekoliko hrabrih poteza koji su omogućili da se stvari pokrenu sa mrtve tačke", precizirao je Vesić. On je posebno uakazao na to da je ovo prva vlada gde se odluke donose u njoj, a ne van nje. Vesić je dodao da su poboljšani odnosi u regionu i da su ispunjena neka predizborna obećanja.\n“Ova vlada je ispunila reformu pravosuđa, gde je 1.000 sudija otpušteno. Ova vlada je pokrenula proces reformi u poreskom sistemu i PIO”, zaključio je Vesić.


Vi ste ovde: Inkluzivna mreža Projekti Prezentacije projekata PANEL DISKUSIJA „Do-Re MI u kulturi“\nUdruženje za podršku inkluziji manjinskih grupa „Inkluzivna mreža“,\nFakultet muzičke umetnosti i\nUdruženje slepih i slabovidih Srbije „Beli štap“ – Beograd\nVas pozivaju da uzmete učešće u\nPanel diskusija je deo projekta „Koncert u mraku – U Svetlosti tame“ a podržalo ga je Ministarstvo kulture i informisanja Republike Srbije .\nNakon održanih radionica „Kako pri susretu sa osobama sa invaliditetom“ želimo da vidimo koliko je naše društvo zaista inkluzivno u oblasti kulture i umetnosti, kakva su Vaša iskustva na tom polju, sa kakvom ste se podrškom ili preprekama susretali, da čujemo pozitivne ali i negativne primere.\nPitanjem „Gde smo MI danas u kulturi i umetnosti?“ pokušaćemo da definišemo ko smo to MI i da li u umetnosti postoje - MI i VI; da li stvaraoci savremene umetnosti prilikom kreiranja uzimaju u obzir ko su sve konzumenti njihovih dela i da li su ona dostupna za osobe sa invaliditetom; u kojoj meri su osobe sa invaliditetom konzumenti a u kojoj kreativni stvaraoci u različitim umetničkim oblastima.\nNamera nam je da ova panel-diskusija bude osnov za buduću debatu u koju bi bili uključeni i predstavnici institucija sistema kako bismo doprineli da inkluzija bude što manje samo reč na papiru a što više proces koji se razvija, menja i napreduje i omogućava svim građanima uživanje u umetničkim delima ili, pak, stvaranju istih.


Novo pravilo u celoj EU: Kovid-potvrde važe 9 meseci, s busterom neograničeno\nA. J. - 21.12.2021 - Foto: unsplash.com/jeremybezanger\nEvropska komisija usvojila je danas pravilo kojim se period važenja sertifikata o vakcinaciji ograničava na devet meseci odnosno 270 dana od pune vakcinacije.\nVlade svake države članice EU moći će da odrede sopstveno trajanje kovid-potvrda koje služe za ulaz na događaje na teritoriju tih država, navodi Rojters.\n„Nova pravila će obezbediti da se mere kada je reč o putovanjima zasnivaju na najboljim dostupnim naučnim dokazima i objektivnim kriterijumima. Kontinuirana koordinacija je od suštinskog značaja za funkcionisanje jedinstvenog tržišta i pružiće jasna uputstva građanima EU u ostvarivanju njihovog prava na slobodno kretanje”, izjavio je portparol Komisije, Kristijan Vigand.\nS buster dozom vakcine valjanost kovid-propusnica biće bez vremenskog ograničenja s obzirom na to da zasad još uvek nema dovoljno informacija o trajanju zaštite koju pruža buster doza, rekao je zvaničnik EK za Rojters.\nU EK kažu da se ovaj sertifikat odnosi na potrebe putovanja unutar EU, a da će „jasan i jednoobrazan period prihvatanja” sertifikata o vakcinaciji garantovati nastavak koordinacije među EU 27 kada je u pitanju tranzit ljudi.\nRihter 6 meseci\nDosta više ovih budalaština. Virusa je najviše tamo, gdje su ljudi najviše vakcinisani !


HIV-AIDS – Strana 3 – Vitamini\nUspesi ćelijske medicine kod AIDS-a\nU okviru zdravstvenog programa koji dr. Rath provodi u Južnoj Africi dokazano je da postoji alternativa ARV lekovima.\nHiljade ljudi koji potiču iz siromašnih afričkih četvrti i koji boluju od AIDS-a dokaz su da ćelijske hranjive materije u većini slučajeva mogu zaustaviti i napredni stadijum te bolesti. Mikronutrijenti koje su oboleli uzimali sastojali su se od kombinacije vitamina, minerala i elemenata u tragovima, aminokiselina i drugih ćelijskih hranjivih materija.\nVažni rezultati tog zdravstvenog programa za AIDS sažeti su u slijedećim ilustracijama.\nĆelijske hranjive materije jačaju imunološki sistem i pomažu u sprečavanju AIDS-a (Slika 1)\nU okviru našeg zdravstvenog programa, koji potpomaže naša fondacija, ispitivali smo delovanje ćelijskih hranjivih materija kod uznapredovale bolesti AIDS-a. Ovo pitanje je neobično važno jer farmaceutski ARV lekovi nisu to u mogućnosti.\nRezultati su bili ohrabrujući. Ćelijske hranjive materije ne mogu potpuno izlečiti AIDS, ali mogu sprečiti obeležja AIDS-a koje je definisala WHO.\nIlustracija prikazuje da se učestalost javljanja temperature i groznice, nakon četvero- odnosno osmonedeljne terapije uzimanja ćelijskih hranjivih materija, smanjila za 52% odnosno za polovinu\nI nastanak tuberkuloze, koja je obeležje AIDS-a povuklo se kod pacijenata nakon čeveronedeljne terapije uzimanja ćelijskih hranjivih materija za 40%, a nakon osmonedeljne terapije za 60%.\nĆelijske hranjive materije jačaju imunološki sistem i pomažu u sprečavanju AIDS-a (Slika 2)\nPropadanje tela, koje je karakteristična pojava kod AIDS-a, može se zaustaviti u većini slučajeva pomoću ćelijskih hranjivih materija. U proseku je kod polovine od 100 pacijenata nakon četveronedeljne terapije uzimanja ćelijskih hranjivih materija uočeno povećanje telesne težine. Nakon osmonedeljne terapije uzimanja ćelijskih hranjivih materija kod 70% pacijenata uočen je porast telesne težine. Istovremeno je prilikom terapije primećen nestanak meke stolice u više od polovine slučajeva.\nUtrt je put za kontrolu bolesti imunodeficijencije AIDS-a\nZdravstveni program koji se temelji na uzimanju ćelijskih hranjivih materija, nepobitan je dokaz da postoje alternative visoko toksičnim ARV lekovima.\nĆelijske hranjive materije nude mogućnost za delotvorno suzbijanje epidemije AIDS-a, koje nije popraćeno teškim nuspojavama.\nOvaj uspeh predstavlja za milione ljudi – posebno u zemljama koje su u razvoju – priliku za preživljavanje, dok se ne ustanove stvarni uzroci AIDS-a i dok se ne pronađe efikasna terapija za njegovo izlečenje.


Fudbaleri Bašakšehira plasirali su se u osminu finala Evropske lige nakon što su u revanšu poslije produžetaka savladali lisabonski Sporting sa 4:1, a junak meča je bio bosanskohercegovački veznjak Edin Višća koji je postigao dva gola za turski tim.\nU prvom meču Sporting je slavio rezultatom 3:1, dok je i revanš u Istanbulu završen istim rezultatom pa su se igrali produžeci.\nNakon prvih 45 minuta igre u Istanbulu, Bašakšehir je imao prednost od 2:0, golovima Škrtela i Aleksića.\nVietto je u 68. minuti pogodio za 2:1 i kada se činilo da će domaće ekipa ispasti iz Evropske lige, Višća je odličnim golom u 92. minuti donio produžetke svom timu.\nU 118. minuti ekipa Bašakšehira je izborila penal, a na scenu je ponovo stupio Višća koji je pogodio za 4:1 i svom timu donio historijski prolazak u osminu fina.\nEdin Višća produžio ugovor s Bašakšehirom do 2025.\nFudbalski reprezentativac Bosne i Hercegovine Edin Višća produžio je ugovor s aktuelnim prvakom Turske istanbulskim Medipol Bašakšehirom, javlja Anadolu Agency (AA).\nBašakšehiru derbi protiv Bešiktaša, Višća asistirao\nBašakšehir bh. reprezentativca Edina Višće je kao domaćin u derbiju 22. kola turske Super Lige savladao Bešiktaš rezultatom 1:0.\nVišća s dva gola prelomio meč i odveo Basaksehir do trijumfa\nBasaksehir je večeras na svom stadionu u Istanbulu ugostio Genclerbirligi u 20. kolu Superlige Turske, te slavio vrijednu pobjedu od 3:1.


Vijesti: Bećković putem video-linka na proslavi u Budvi\nIzvor: N1 televizija, 05.Nov.2018, 11:11\nSrpski akademik Matija Bećković obratiće se putem video-linka na centralnoj proslavi "Pokoljenja djela sude" koju povodom 100 godina od oslobođenja i ujedinjenja Boke u Budvi organizuje Srpski narod Boke, prenose Vijesti.\nBećković i Emir Kusturica navodno je trebalo da budu glavni gosti na proslavi, potvrđeno je Vijestima, ali pesnik ne može da dođe zbog zabrane ulaska u Crnu Goru, a poznati režiser je otkazao dolazak zbog obaveza u inostranstvu.\nPrema >> Pročitaj celu vest na sajtu N1 televizija << nezvaničnim saznanjima Vijesti, u Mediteranskom sportskom centru govoriće nekadašnji lider zajedničkog DPS Momir Bulatović, a među gostima će biti i mitropolit crnogorsko-primorski Amfilohije.\n"Bećković će biti sa nama i u sredu veče u Budvi, tako da mu niko ne može zabraniti da se obrati srpskom narodu", rečeno je Vijestima iz organizacionog odbora.\nU programu će učestvovati i poznati srpski glumac Vuk Kostić, dok će izvorne pesme sa Kosova otpevati Danica Crnogorčević. Predviđen je nastup i nekoliko horova.\nIako su iz Vlade Crne Gore pozvali da se bilbordi uklone i poručili da se time podstiču nacionalne podele i ističu istorijske neistine, organizatori su ostali pri stavu da i pored zabrane ulaska u Crnu Goru Bećkoviću i još trojici istoričara, od kojih je Aleksandar Raković trebalo da govori na skupu u Grblju 11. novembra, održe četiri manifstacije - u Kotoru, Herceg Novom, Budvi i Grblju.\nCentralna proslava jubileja "Pokoljenja djela sude" biće održana 7. novembra u Budvi, a 9. novembra u Kotoru u 19 časova u Centru za kulturu biće organizovana svečana akademija.\nProgram se završava 11. novembra u Grblju, gde će u manastiru Podlastva biti služeni liturgija i parastos poginulima u Balkanskim ratovima 1912-1913 i Velikom ratu 1914-1918 i postavljena izložba fotografija "Tamo daleko", na kojoj je trebalo da govori Raković.\nRadio 021: Matija Bećković preko video-linka na proslavi u Budvi\nIzvor: Beta, 05.Nov.2018\nSrpski akademik Matija Bećković obratiće se putem video-linka na centralnoj proslavi "Pokoljenja djela sude" koju povodom 100 godina od oslobodjenja i ujedinjenja Boke u sredu u Budvi organizuje Srpski narod Boke.Bećković i Emir Kusturica navodno je trebalo da budu glavni gosti na proslavi, potvrdjeno...\n19:09: Tašta i svekrva – omiljeni rod\n19:08: NADMAŠILE OČEKIVANJA: Akcije na Volstritu i dalje U PLUSU, evro...\n19:07: Priština: Srbinu osumnjičenom za ratni zločin određen j...\n19:07: VISOKE TEMPERATURE IZNENADILE VOĆKE Višnja procvetala kad joj v...\n19:06: Gavrilović vodi Zvezdu protiv Barselone: Verujemo u pobedu\n19:06: Poslanici o poštanskim uslugama\n19:06: Pre novog trenera, "čistka" u Zvezdi - prvi na udaru stranac!


Vrednost radova na Loznom kalemu 200 miliona | Opština Niška Banja\nVrednost radova na Loznom kalemu 200 miliona\nObjavljeno 05.01.2018. in Vesti\nGradonačelnik Niša, Darko Bulatović, obišao je juče sa saradnicima gradilište na potezu Lozni kalem kod Niške Banje gde se trenutno radi vodovodna i kanalizaciona mreža, a počela je i izgradnja ulica koje će se nalaziti na ovoj lokaciji. Ukupna vrednost svih radova na potezu Lozni kalem, gde odmiče i izgradnja fabrike IMI je 200 miliona dinara, a prema rečima gradonačelnika Niša Darka Bulatovića, infrastrukturni radovi se izvode uz zajedničko finansiranje Ministarstva za privredu i grada sa pojedinačnim učešćem od 50 odsto od ukupne vrednosti. Infrastrukturni radovi će biti završeni, ukoliko sve bude teklo po planu, u roku od 90 dana.\n„Pre više od pola godine prostor od 33 hektara na Loznom kalemu bio je potpuno zapušten i bez ikakve infrastrukture i bilo kakvog pristupa, dana već izgleda drugačije. U pozadini se vidi da napreduje i izgradnja fabrike IMI, u vrednosti od 30 miliona evra, na prostoru od sedam hektara. Ostatak prostora, od preko 25 hektara, komunalno infrastrukturno se oprema. U toku su radovi na polaganju vodovodne i kanalizacione mreže, izgradnja nedostajuće infrastrukture“, kazao je gradonačelnik Niša, Darko Bulatović.\nOn je dodao, da su u toku radovi na glavnoj saobraćajnici koja će se nalaziti na ovoj lokaciji i da radovi koji su nedavno počeli odmiču po planu bez obzira što, u jednom trenutku, ni vremenske prilike nisu išle na ruku graditeljima koji su imali nekoliko kišnih dana, pa je došlo do sleganja zemljišta. I pored toga, mašine ne prestaju da rade.\n„Pored ove saobraćajnice i javnog parkirališta koje je prati, radiće se još sedam ulica“ dodaje Bulatović. „Jedna od njih je Banatska ulica, sa druge strane saobraćajnice, koja se sada gradi u ukupnoj dužini od dva kilometra i 900 metara. Na taj način se podiže kvalitet ovog prostora, ali i cena kvadrata, pa i potencijalna zainteresovanost investitora. U centralnom delu se dalazi i prostor koji je predviđen za izgradnju Akva parka, a verujemo da postoje investitori koji će želeti da dobiju ovaj posao i da izgrade ovaj park. U svakom slučaju, na ovaj način, zemljište veličine 25 hektara pored fabrike koja se gradi, pripremamo za razvoj grada, ali i razvoj Niške Banje“, istakao je gradonačelnik Bulatović.\nOn je još jednom istakao, da je iznos sredstava koja se izdvajaju za izgradnju nedostajaće infrastrukture oko 200 miliona dinara. „Radove izvodimo u saradnji sa državom, pre svega sa Ministarstvom privrede gde oni učestvuju sa 50 odsto, a sa istim procentom sredstava učestvuje i grad Niš.\nPrema rečima gradonačelnika, pored dve duže saobraćajnice koje se grade na lokaciji Lozni kalem, biće izgrađeno još pet manjih saobraćajnica koje će povezivati ove dve veće i iseći ceo potez na nekoliko parcela. Ukupan broj saobraćajnica je sedam.\nPrethodna vest: Nagrađeni najbolji u Opštini Niška Banja\nSledeća vest: ODLUKA o dodeli ugovora


Obilježen mjesec borbe protiv bolesti zavisnosti | Palelive.com\nPočetna Regija Istočno Sarajevo Obilježen mjesec borbe protiv bolesti zavisnosti\nObilježen mjesec borbe protiv bolesti zavisnosti\nISTOČNO SARAJEVO – Na području koje pokriva Policijska uprava /PU/ Istočno Sarajevo od januara do novembra registrovano je 11 krivičnih djela u vezi sa opojnim drogama i podneseno 11 izvještaja o počinjenim krivičnim djelima protiv 17 lica, saopšteno je iz ove PU.\nZbog počinjenih prekršaja iz oblasti Zakona o proizvodnji i prometu opojnih droga podneseno je 29 zahtjeva za pokretanje prekršajnog postupka i izdato devet prekršajnih naloga.\nU istom periodu pronađeno je i oduzeto 77,22 grama heroina, 15,63 grama kokaina, devet kilograma marihuane, 28 stabljika indijske konoplje i 22 teblete ekstazija, saopšteno je iz ove PU, koja je danas u Istočnom Novom Sarajevu podjelom letaka obilježila Međunarodni mjesec borbe protiv bolesti zavisnosti.\nU letku edukativnog sadržaja „Snažna porodica-sigurna budućnost“ prikazana su osnovna uputstva o najčešće korištenim drogama, simptomima koji ukazuju na konzumiranje droga, njihovoj štetnosti, kao i savjeti roditeljima kako da reaguju kada se susretnu sa pojavom konzumiranja droga kod mladih.\nPrethodni članakRazvoj počiva na školovanju vlastitog kadra\nNaredni članakPočele „Nikoljdanske svečanosti“


BL - Aleksandrov i Oldenburg u seriji - Sportske.net\nBL - Aleksandrov i Oldenburg u seriji\nSrpski košarkaš Nemanja Aleksandrov nastavio je sa sjajnim partijama u dresu Oldenburga u trijumfu svog tima nad Ulmom sa 74:66 u okviru 30. kola Bundeslige.\nOldenburg je ostvario 17. trijumf ove sezone i napravio je veliki korak ka obezbeđivanju mesta u plej-of, pošto trenutno drži sedmo mesto i bolji skor od rivala koji slede.\nU duelu sa Ulmom, činilo se da je domaći tim pobedu obezbedio posle prvog perioda, koji je dobio sa 20:9. Iako je i na kraju prvog poluvremena zadržao dvocifrenu prednost, u nastavku je usledilo buđenje gostiju, ali su Aleksandrov i saigrači u poslednjoj četvrtini odigrali angažovanije i zabeležili važni trijumf.\nAleksandrov je u toj pobedi učestvovao sa 15 poena i dva skoka, dok je efikasniji od njega u pobedničkom timu bio samo Kasper Ver sa 24 poena. Riki Polding jedini je od preostalih igrača imao dvocifreni učinak, pošto je upisao 11 poena.\nKod Ulma, koji drži peto mesto na tabeli sa skorom 19/11, Jan Vujukas je imao 14 poena i šest skokova, dok je Per Ginter dodao 13 poena i četiri asistencije.\nNaredna utakmica košarkaše Oldenburga čeka već u nedelju, kada gostuju Miteldojčeru.


Game Changers: Kako promeniti pravila igre? – IDEAS\nU globalnoj trci za ekonomskom stabilizacijom usled pandemije, ponovo najteže breme nose ranjive društvene grupe poput žena, osoba sa invaliditetom, Roma, izbeglica i pripadnika i pripadnica LGBTI+ zajednice. Na stare nesigurnosti nadovezale su se nove neizvesnosti koje ugrožavaju stabilnost, društvenu koheziju i ljudska prava, pre svega ona u oblasti rada i zapošljavanja. IDEAS je u 2020. pokrenuo istraživanje u kome je učestvovalo više od 60 kompanija koje posluju u Srbiji. Rezultati su pokazali da lideri na tržištu imaju na raspolaganju sve mehanizme za suzbijanje diskriminacije u svojim radnim sredinama. Međutim, ovi društveni akteri imaju i značajan širi uticaj na smanjenje socijalnih i društvenih nejednakosti i diskriminacije unutar porodica zaposlenih, u lokalnim zajednicama, ali i u društvu u celini.\nKonferencija #GCC ima za cilj da pruži okvir za dijalog između relevantnih političkih aktera, privrednih lidera, kreatora politika, aktivista civilnog društva i predstavnika međunarodne zajednice kroz trodnevni intenzivni dijalog o budućnosti socijalne i ekonomske pravde. S obzirom da živimo u izazovnim vremenima, veoma je značajno da svi učestvujemo u kreiranju društvene stvarnosti koja će biti po meri svih građana i građanki. Učesnici i učesnice konferencije imaće priliku da predlože delotvorna i transformativna rešenja za goruće probleme i doprinesu stvaranju solidarnijeg i ravnopravnijeg društva.\nNa konferenciji će govoriti više od 40 panelista i panelistkinja među kojima su ministarka za ljudska i manjinska prava i društveni dijalog Gordana Čomić, poverenica za zaštitu ravnopravnosti Brankica Janković, šefica Predstavništva UNHCR-a u Srbiji Francesca Bonelli, ambasadorka Velike Britanije u Srbiji Sian MacLeod, specijalni izaslanik premijera Velike Britanije za prava LGBT+ zajednice Rt Hon Lord Herbert of South Downs i drugi.


Marizin Fado Tradicional | istvankaic.com\n12.02.2011 / Prikazi\nMarizin Fado Tradicional\nLjubitelji fado muzike u petak uveče, 11. februara, uživali su uz najaktuelniju portugalsku pevačicu i interpretatorku ovog žanra, Marizu, koja je, već po običaju, nastupila u prepunoj dvorani Sava centra, u okviru glavnog programa Guitar Art festivala.\nMariza je promovisala svoj poslednji album Fado Tradicional i za tu priliku pripremila specijalnu koreografiju na sceni: suptilnu draperiju i rasvetu, kafanske stolove koji su trebali da dočaraju atmosferu portugalskih taverni u kojima se peva fado. U pratnji trojice akustičnih muzičara (Angelo Braz Freire – portugalska gitara, Diogo Manuel dos Reis Clemente, pisac mnogih Marizinih pesama i producent poslednjeg albuma – gitara, Jose Marino – bas gitara) izvela je dvadesetak numera. Bio je to Marizin peti nastup u Srbiji, ovoga puta, bez ritam sekcije.\nU gracioznoj crnoj haljini, Mariza je svoj nastup otpočela starom Loucura sa svog prvog albuma, da bi nakon izraza zadovoljstva što je tu, nastavila izvodeći nove pesme, kao što su Fado Vianinha, As Meninas Dos Meus Olhos, Desalma, Na Rua Do Silencio, Rosa Da Madragoa, Mais Uma Lua, Dona Rosa, i naravno, svoj aktuelan singl, Promete, Jura. Publika ih je odlično prihvatala, dok je Portugalka čas prilazila svojim muzičarima, čas sedela za nekim od stolova i pevala nadomak oduševljenih gostiju.\nMariza se između pesama publici obraćala uglavnom na engleskom, ali je u nekim momentima progovarala i na portugalskom, svesna da se obraća ubedljivoj manjini, i da je ostali ništa ne razumeju. Prilikom nekih drugih numera, tražila je nešto drugo zauzvrat – pokušala je da ubedi publiku da je u redu da peva sa njom, čak i ako ljudi ne razumeju ono što pevaju. U tom ambijentu, i sasvim solidno, prošla je poznata Rosa Branca sa jednog od njenih najatraktivnijih albuma Terra. Od starijih stvari izvedene su još i Meu Fado Meu, Barco Negro, Cavaleiro Monge, Alfama, dok je emotivna Primavera sa albuma Fado Curvo dobila najviše ovacija. Ovu zadnju redovno prati izuzetna lična predanost pevačice pred kojom malo ko ostaje ravnodušan. Negde u sredini nastupa, Mariza se na oko pet minuta povukla sa scene, da bi akustični trio pokazao svoju virtuoznost, u instrumentalu, na portugalskom - Guitarrada.\nPesma Boa Noite Solidao odredila je kraj oficijelnog dela, nakon čega se Mariza vratila na bis i potrudila da nakratko dočara kako stvari zaista izgledaju u jednoj taverni Lisabona. Nastupila je dramski, sedeći u mraku zavaljena u stolici, uz dvojicu gitarista koji su joj se pridružili u ovoga puta potpuno neozvučenom pevanju i sviranju.\nOd samog starta, na koncertima poput ovog, uobičajeno je prisutna ta trunčica nelagodnosti oko pitanja: koliko se zaista propušta u muzici kao što je fado, ako se ne razume portugalski jezik? Vrlo često se moglo čuti da Mariza u svojim intervjuima insistira na tome. No, gostujući svuda po svetu, tu opštu nelagodnost rešila je da prihvati i preinači, da pusti da fado-izraz sam po sebi, u tom jeziku koji se i mimo razumevanja uvek nekako stapa u značenje i raspoloženje, omogući slušaocima slobodu da svako na sebi svojstven način uživa u onome što mu pesma otkriva.\nOna sama o tome govori pri kraju koncerta: „Dugo sam bila ubeđena da samo Portugalci mogu da razumeju muziku kakva je fado. Mislila sam da su samo oni ljudi mog života, ali sam se prevarila. Divno je videti one koji uživaju uz muziku i koji, čak i kada ne razumeju ni jednu jedinu reč portugalskog, pevaju fado na neverovatan način.“ „Shvatila sam da ste upravo svi vi postali ljudi mog života“, rekla je Portugalka kao uvod za istoimenu numeru, kojom je završila koncert, spuštajući se među publiku i, u to ime, pozdravila svakoga do koga je njena ruka mogla da dođe.


Ikonama ukrašavaju zidove svojih soba - juGmedia\nU saradnji sa Centrom za ekonomiku domaćinstva „Danica Vuksanović“, u Ustanovi za odrasle i starije u Leskovcu organizovana je radionica „U slavu i čast svetiteljima“.\nKorisnici ustanove učestvovali su u izradi radova sa verskim motivima.\n„Korišćene su slike naših najvećih svetitelja koje su dekupaž tehnikom lepljene na šper ploče, ukrašavane voskom, kanapom i sprejevima. Na ovaj način dobijeni su veoma lepi radovi kojima će biti ukrašene sobe korisnika“, kažu u Ustanovi za odrasle i starije.\nRadionica „U slavu i čast svetiteljima“ još jedna je u nizu aktivnosti organizovanih u okviru radno okupacione terapije u Ustanovi za odrasle i starije, koja ima za cilj motivaciju korisnika da svoje slobodno vreme provedu na što bolji i kvalitetniji način.\nPROKUPLJE - Ministarstvo zdravlјa obezbedilo je za prokupačku bolnicu „Dr Aleksa Savić" savremeni mobilni rendgen aparat, namenjen operacionom…\nSprotistima isplaćena prva rata\nIz gradskog budžeta danas je svim sportskim klubovima i organizacijama koji su pravo na finansiranje i sufinansiranje u 2019. godini stekli putem programskog…


Nastava na engleskom jeziku – Laboratorija za veštačku inteligenciju\nHome > Osnovne studije > Programiranje 2 > Nastava na engleskom jeziku\nFakultet organizacionih nauka organizuje nastavu na engleskom jeziku za određene predmete na studijskom programu osnovnih studija Informacioni sistemi i tehnologije. Laboratorija za veštačku inteligenciju učestvuje u izvođenju nastave na engleskom jeziku za sve predmete koje pokriva.\nNastava se izvodi na isti način kao i na srpskom jeziku (predavanja i vežbe se održavaju u odgovarajućim terminima u salama za nastavu ili računskim salama), s tim što predavači govore na engleskom jeziku i materijali koji se koriste tokom nastave su na engleskom jeziku. U ovoj nastavi se ne ocenjuje znanje engleskog jezika studenta i poželjno je da student ima makar srednji nivo korišćenja engleskog jezika.\nPolaganje ispita se vrši ili na srpskom jeziku ili na engleskom jeziku, zajedno sa ostalim studentima koji pohađaju redovnu nastavu na srpskom jeziku.\nUkoliko student prisustvuje nastavi na najmanje 80% časova na predmetu koji se izvodi na engleskom jeziku (vodi se evidencija pristustva), na kraju semestra će dobiti od strane Fakulteta organizacionih nauka zvaničnu potvrdu da je odslušao nastavu na engleskom jeziku iz datog predmeta.\nIdeja ovakvog izvođenja nastave je da se studenti upoznaju sa relevantnim konceptima datog predmeta na engleskom jeziku. Većina materijala za učenje koji su raspoloživi po bibliotekama, a prvenstveno na Internetu, su na engleskom jeziku i neminovnost je koristiti takve materijale za učenje tokom studija, a i nakon završenih studija.\nStav nastavnika iz ove laboratorije je da studentima može biti izuzetno značajno da ovladaju konceptima predmeta na engleskom jeziku i da će im nakon završenih studija to biti od velike pomoći tokom profesionalnog rada.


Case Study Challenge: studenti FEFA osvojili prvo mesto – FEFA\nTim koji su činili studenti prve godine FEFA fakulteta zajedno sa studentkinjama Poljoprivrednog fakulteta, osvojio je prvo mesto na takmičenju u rešavanju studije slučaja Case Study Challenge u organizaciji Privrednog foruma mladih i USAID od 15. do 17. maja.\nOvo takmičenje, u prostorijama Privredne komore Srbije, okupilo je studente nekoliko beogradskih fakulteta, a ticalo se poslovanja u prehrambenoj industriji. Naši studenti, Nebojša Knežević i Andrea Antić, pokazali su zavidno znanje i veštine iz ekonomije i menadžmenta nakon samo godinu dana studiranja.\nPrema oceni žirija, oni su u potpunosti ispunili zadatak koji su dobili od kompanije Slatko srce. Prepoznavši njene potrebe, definisali su najbolju strategiju za unapređenje i širenje poslovanja. Kao nagradu, imaće priliku da obave praksu u kompaniji Slatko srce na kojoj će, verujemo, pokazati svoje stečeno teorijsko, ali i praktično znanje.


Predsednik Republike Srbije Aleksandar Vučić sastao se sa srpskim članom Predsedništva Bosne i Hercegovine Miloradom Dodikom i rekao da su razgovarali pre svega o ekonomskoj saradnji, ali i da ga je upoznao sa činjenicama u vezi sa razgovorima po pitanju Kosova i Metohije. Sastanku su prisustvovali i predsednica Republike Srpske Željka Cvijanović i predsednik Vlade Srpske Radovan Višković.\n"Imali smo sveobuhvatne konsultacije i važan razgovor o našim bilateralnim odnosima i ekonomskoj saradnji. Za nas je od posebnog značaja saradnja koju imamo sa Republikom Srpskom i ti odnosi su na visokom i veoma odgovornom nivou postavljeni. Sa ponosom mogu da kažem da uvek i u svakom trenutku podržavamo jedni druge ", rekao je predsednik Vučić.\nPredsednik Vučić je rekao da je na sastanku bilo reči i o završetku izgradnje puta Čačak - Požega, posle čega se taj put nastavlja u tri smera, ka Boljarima, Užicu i ka RS i BiH, čime će se Hercegovina i RS drastično približiti Srbiji. On je dodao da je sekcija puta Kuzmin - Sremska Rača dobila prve građevinske dozvole, te da radovi sada ubrzano kreću.\nFoto Predsedištvo / Dimitrije Goll\nPredsednik Vučić podsetio je da je Srbija uvek pomagala Republici Srpskoj.\n"Nadam se da ćemo sa ekonomskim jačanjem moći još više da pomognemo svom narodu", rekao je predsednik Vučić.\nPredsednik Vučić čestitao je predsednici i Vladi RS, kao i Dodiku, što uspevaju da održe makroekonomsku stabilnost, u posebnim uslovima, imajući u vidu da nemaju toliko stranih direktnih investicija.\n„Bude li bilo kakvih problema sa likvidnošću verujem da će Srbija imati snage da pomogne RS", poručio je on i dodao da RS nije tražila to od nas, ali da je to rekao znajući šta može doći na jesen u vezi epidemije korona virusom.\nPredsednik Vučić istakao je da je Srbiji BiH je jedan od najznačajnijih partnera, da trgovinska razmena iznosi gotovo dve milijarde, te da postoji želja da se saradnja dalje unapredi i uspostavi potpuna komunikaciona mreža.\nPredsednik je kazao da su ga sagovornici obavestili o situaciji u RS i BiH i da je dogovoreno da se po okončanju izbora i ciklusa svih razgovora koje će imati po pitanju budućnosti KiM, nastave konsultacije.\n„Veoma sam zadovoljan saradnjom koju imamo sa RS, pragmatičnom saradnjom sa BIH, i verujem da možemo da napravimo da ona bude na još višem i boljem nivou", zaključio je on.


Direktno :: Sport - Svetionik.com\nVesti sa Direktno :: Sport\nDirektno :: Sport 1 mesto · danas 00:00\n"Ako ćemo da govorimo sportskim žargonom, kada god te neki nagazi, i kad osetiš nepravdu, tada skače adrenalin, skače koncentracija. Ja sigurno neću da se fokusiram na to da ratujem sa državom, daleko od toga. Prolazio sam kroz mnogobrojne političke sisteme, i siguran sam da je ovaj sistem najgori. Danas je takvo vaspitanje da onaj ko se bavi politikom, i ko je deo vladajućeg sistema, on očekuje nešto da dobije,... Pročitaj više\nDirektno :: Sport 2 mesto · danas 00:00\nLegendarni nemački fudbaler i nekadašnji čelnik Bajerna, Karl-Hajnc Rumenige, komentarisao je probleme unutar Barselone. Pročitaj više\nKako će dalje: Kakav doček Grizmanu od navijača Atletika\nDirektno :: Sport 3 mesto · danas 00:00\nAntoan Grizman vratio se u Atletiko Madrid posljdnjeg dana prelaznog roka. Francuz je odigrao dve jako loše sezone u Barseloni i odlučio je da se vrati u klub u kojem je stekao status velike zvezde. Pročitaj više\nZašto niko od igrača Gibraltara nije hteo dres Halanda\nPre nekoliko dana Erling Haland postigao je het-trik u utakmici kvalifikacija za Svetsko prvenstvo protiv Gibraltara. Nakon ove utakmice u kojoj je Norveška slavila s 5:1 niko od protivničkih igrača nije želeo da zameni dres sa zvezdom Dortmundom i reprezentacije Norveške. Pročitaj više\nFudbalski as objavio snimak kako mu lopovi ulaze u kuću (VIDEO)\nČetvorica lopova organizovano su opljačkala kuću Risa Džejmsa dok je on igrao meč Lige šampiona. As Čelsija je bio na terenu Stamford Bridža u utorak uveče protiv Zenita (1:0), ni ne slutivši šta mu se dešava kod kuće. Pročitaj više\nVreme je... Znate li od kada čekamo na goleadu u derbiju?\nCrvena zvezda i Partizan ove sezone odlično napreduju na evropskoj sceni, sinoć su pobedama započeli grupnu fazu takmičenja, a trijumfe ređaju i u Superligi gde Partizan za sada ima maksimalan učinak, a Zvezda je samo u prvom kolu remizirala sa Vojvodinom, pa otuda razlika od dva boda u korist crno-belih pred 165. večiti derbi koji se igra u nedelju od 18 časova u Humskoj. Pročitaj više\nDirektno :: Sport · 16.09.2021 00:00\nRonald Kuman mogao bi da dobije otkaz na klupi Barselone. Kako navodi katalonska TV3, sastanak čelnika katalonskog velikana je u toku i razmatra se otkaz koji bi bio uručen holandskom stručnjaku. Pročitaj više\nKo umesto Pavkova? Stanković ima tri opcije\nFudbaleri Crvene zvezde večeras (18.45) dočekuju Bragu, a trener crveno-belih neće moći da računa na najjači tim, budući da zbog povrede neće moći da igra napadač Milan Pavkov, koji je neizvestan i za večiti derbi sa Partizanom, koji je na programu u nedelju od 19 sati. Pročitaj više\nSmrt Dušana Dude Ivkovića pogodila je sve u Srbiji, poruke saučešća upućuju brojni sportski kolektivi. Od fudbalskih do košarkaških klubova, svi žele da upute oproštajne reči velikom Dudi, koji je ispisao istoriju jugoslovenske i srpske košarke. Pročitaj više\nNovica se u suzama oprostio od Partizana i košarke\nDuel između Partizana i Efesa ima poseban značaj, jer je to poslednji meč koji je Novica Veličković odigrao u karijeri. Čuveni kapiten crno-belih je dobio šansu u poslednja dva minuta prvog poluvremena, kada je "Arena" proključala. Ovacije su trajale nekoliko minuta, a bile su sve jače kada je Veličković najpre poentirao, a onda i asistirao. Pročitaj više\nNikolić uzeo bod, Dinamo izgubio od Vest Hema\nFudbaleri Lokomotive i Olimpika iz Marseja igrali su u Moskvi nerešeno 1:1 u prvom kolu grupne faze Lige Evrope. Pročitaj više\nVujošević: Duda dobio infekciju od golubova\nLegendarni srpski trener Dušan Duda Ivković preminuo je u Beogradu u 78. godini života od posledica vode u plućima i herpesa. Povodom odlaska legende srpske košarke, o njemu je pričala još jedna legenda, Duško Vujošević, koji je za Prvu televiziju otkrio da je Duda infekciju dobio od golubova, koji su bili njegova velika strast. Pročitaj više\nDuda će biti sahranjen u porodičnoj grobnici\nKomemoracija povodom smrti Dušana Dude Ivkovića biće održana u Narodnoj Skupštini Republike Srbije u ponedeljak 20. septembra 2021. godine sa početkom u 16.00 časova. Pročitaj više\nPartizan dobio prvaka Evrope na oproštaju Novice\nKošarkaši Partizana u pripremnom meču u skoro punoj Areni pobedili su aktuelnog šampiona Evrope, ekipu Anadolu Efesa sa 92:85. Pročitaj više\n"Burazeru, vidi da ti kažem, za reprezentaciju nije problem. Tu sam ja uvek za Srbiju. I ne treba mi plata. Imam ugovor sa Olimpijakosom". Ovim rečima, na parkingu jednog atinskog restorana, je veliki Dušan Duda Ivković ispratio Dejana Bodirogu i mene na aerodrom. Pročitaj više\nRišairo napada Portugalce, Zvezda - Braga\nFudbaleri Crvene zvezde u prvom kolu grupe F Lige Evrope dočekuju Bragu (18.45), a sva dešavanja sa ovog meča pratite uz Direktno.rs. Pročitaj više\n"Da li vam je jasno koliko je ovo velika pobeda?"\nFudbaleri Crvene zvezde savladali su Bragu sa 2:1 u prvom kolu grupe F Lige Evrope i zauzeli su prvo mesto, budući da su Mitjiland i Ludogorec odigrali 1:1. Posle pobede protiv ekipe iz prvog šešira zadovoljstvo nije krio strateg crveno-belih Dejan Stanković. Pročitaj više\nStanojević mešao karte na Kipru, Anortozis - Partizan\nFudbaleri Partizana u prvom kolu grupne faze Lige konferencija gostuju Anortozisu (21 sat), a sva dešavanja sa ovog meča pratite uz Direktno.rs. Pročitaj više\nDudine dve ljubavi: Radnički i golubovi\nSrbija i naša košarka su ostali bez velikog Dušana Ivkovića, jednog od najtrofejnijih evropskih trenera. Duda je preminuo u 77. godini i ostavio neizbrisiv trag u jednom od naših najtrofejnijih sportova. Pročitaj više\nOdbrambeni fudbaler Mančester sitija Natan Ake imao je u sredu najemotivnije veče u karijeri i životu, koje su obeležili prvenac u Ligi šampiona, ali i, nažalost, smrt oca. Pročitaj više\nOtac srpske košarke: Ko je bio Duda Ivković\nDirektno :: Sport 2 mesto · 16.09.2021 00:00\nMalo je ljudi koji su toliki autoritet da, kada uđu u prostoriju, svi zaćute. Jedna od takvih osoba je veliki Dušan Duda Ivković, trener koji nas je sve okitio zlatnim medaljama i čovek čije je ime postalo sinonim za košarku u čitavoj Evropi. Pročitaj više\nDirektno :: Sport 1 mesto · 16.09.2021 00:00\nProslavljeni košarkaški trener Dušan Duda Ivković (77) preminuo je u Beogradu posle duge i teške bolesti. Pročitaj više\nAleksandar Sale Đorđević se oprostio od jednog od svojih košarkaških očeva Dušana Dude Ivkovića, koji je preminuo ovog četvrtka u rodnom Beogradu. Pročitaj više\nFudbaleri Partizana u četvrtak u 21 sat gostuju ekipi Anortozisa u prvom kolu grupne faze Lige konferencija. Utakmica crno-belih u Nikoziji biće sedma sa ekipama sa Kipra u evropskim takmičenjima. U prethodnih šest crno-beli imaju tri pobede i tri poraza, dok su na gostovanju jednom slavili, a dva puta gubili. Pročitaj više\nBivši kapiten Partizana Novica Veličković okončao je bogatu karijeru, a konačan kraj odsvirao je večeras, na prijateljskom meču protiv Efesa, kada je odigrao poslednja dva minuta u prvom poluvremenu. Pročitaj više\n"Vučiću, pederu" i tuča "grobara" usred Arene (VIDEO)\nNavijači Partizana su i večeras, na meču košarkaša Partizana protiv Efesa poslali poruku predsedniku Srbije, skandiravši "Vučiću, pederu". A do tih povika je došlo samo nekoliko sekundi nakon što je izbila tuča među pristalicama crno-belih. Pročitaj više


PODNIJETA INICIJATIVA VRHOVNOM DRŽAVNOM TUŽIOCU ZA ZAŠTITU ZAKONITOSTI ZBOG UVEĆANIH RAČUNA ZA POTROŠNJU ELEKTRIČNE ENERGIJE\nGrupa građana podnijela je Vrhovnom državnom tužiocu, Ivici Stankoviću, inicijativu za zaštitu zakonitosti povodom presude Osnovnog suda u Nikšiću u vezi uvećanih računa za potrošnju električne energije.\nZamjenik predsjednika Partije udruženih penzionera i invalida PUPI, Momo Joksimović, rekao je da je ta partija posredovala u slučaju presude građanima, potrošačima električne energije, njih 221, koji moraju da plate sudske troškove od 110 hiljada eura.\n"Jedan broj oštećenih građana podnio je incijativu za zaštitu zakonitosti Vrhovnom državnom tužiocu", naveo je Joksimović u saopštenju.\n"PUPI smatra da se ovdje radi o jednoj štetnoj i nepravednoj presudi za građane, koju je prenabregao i Viši sud. Ova pravna mogućnost svakako postoji, ako postoji dobre volje, da se spasu ovi siromašni građani", naveo je Joksimović.\nU inicijativi se navodi da je presudom Osnovnog suda u Nikšiću, od 23. decembra 2013. godine, 220 građana kao tužilaca obavezno da Elektroprivredi EPCG naknadi troškove parničnog postupka u iznosu od 71,83 hiljade eura.\nPresuda je postala izvršna 3. aprila 2015. godine.\nU inicijativi grupe građana navodi se da je presuda Osnovnog suda, suprotno odredbama Zakona o parničnom postupku("Sl. list RCG", br. 22/2004, 28/2005 - odluka US i 76/2006 i "Sl. list CG", br. 47/2015 - dr. zakon i 48/2015), donesena na nedozvoljenom raspolaganju stranaka i raspolaganju stranaka koje su u suprotnosti sa prinudnim propisima i moralom.\n"Punomoćnik Nikola Bulatović, advokat iz Podgorice, nije imao potrebno punomoćje za vođenje parnice za veliki broj tužilaca. Punomoćje može biti autentično samo ako ga je potpisala osoba koje je u tužbi naznačena kao stranka", navodi se u incijativi.\nJoksimović je rekao da je u toj parničnoj stvari veliki broj građana, navodnih tužilaca, javno saopštio da nijesu dali punomoćja Bulatoviću za podnošenje tužbe protiv EPCG, kao i da advokata nikada nisu ni vidjeli.\nJoksimović je podsjetio da je 24. novembra 2015. godine Vrhovno državno tužilaštvo formiralo predmet radi preduzimanja izviđajnih radnji da li su falsifikovani potpisi građana koji su navodno tužili EPCG i izgubili spor.\n"Tužioci nijesu bili obaviješteni da je tužba podnesena, niti su bili obaviješteni o toku postupka, pa samim tim nijesu bili ni u mogućnosti da, po tom osnovu, u postupku pred sudom zaštite svoja prava", naveo je Joksimović.\nJoksimović je rekao da je, prema Zakonu o parničnom postupku ("Sl. list RCG", br. 22/2004, 28/2005 - odluka US i 76/2006 i "Sl. list CG", br. 47/2015 - dr. zakon i 48/2015), sud dužan da u toku cijelog postupka pazi da li je osoba koja se pojavljuje kao punomoćnik ovlašćena za zastupanje.\n"Takvu pažnju, u ovom predmetu, postupajući sudija nije posvetio, a bio je dužan to učiniti jer se radilo o punomoćjima za 220 osoba", naveo je Joksimović.\nSvaki od njih pojedinačno, kako se navodi, treba da isplati na ime troškova sudskog postupka iznos od 326,47 eura, sa zateznom zakonskom kamatom počev od 23. decembra 2013. godine, kao i 165,29 eura na ime troškova izvršnog postupka.


Ministarstvo državne uprave i lokalne samouprave | Ružić: Reforma plata u javnoj upravi obezbeđuje pravedan, transparentan i upravljiv sistem\nMinistar državne uprave i lokalne samouprave Branko Ružić predstavio je danas nacrte dva zakona koji uređuju radne odnose i sistem plata u državnoj upravi i istako da je cilj zakonskih izmena unapređenje upravljanja ljudskim resursima u državnim organima, zapošljavanje u skladu sa znanjem i veštinama, uspostavljanje sistema vrednovanja i nagrađivanja u skladu sa zaslugama i zalaganjem na radnom mestu.\nOn je, govoreći o predloženim izmenama i dopunama Zakona o državnim službenicima rekao je da su one naredna faza u reformi javno-službeničkog sistema i neophodne su, kaže, kako bi se izgradila efikasnija i stručna državna uprava i kako bi nov sitem plata u javnoj upravi mogao da se primeni od 1. januara 2019. godine.\nU javnoj upravi po poslednjim podacima radi oko 470.000 zaposlenih na neodređeno, bez republičkih javnih preduzeća, i cela reforma se upravo odnosi na ovaj broj, dodaje ministar.\nNacrti dva zakona za koje je ministartsvo raspisalo javnu raspravu se odnose na 24.000 državnih službenika i, poslednji su u nizu koraka koje je potrebno preći da bi se do 1. januara 2019. godine počelo sa uspostavljanjem novog sistema plata koji se temelji na kompetencijama i zaslugama.\nJavna rasprava o nacrtima zakona o platama državnih službenika i izmenamzakona o državnim službenicima\n„Kada je reč o utvrđivanju plata, naknada plata i troškova, kao i drugih primanja državnih službenika, ovim zakonom prevazilazimo dosadašnje okvire omogućavanjem nagrađivanja, primenom novog sistema vrednovanja radne uspešnosti“, kaže Ružić.\nDodatno, navodi ministar, ovim zakonom se kroz mogućnost određivanja većeg početnog koeficijenta i kroz institut korektivnog koeficijenta, privlače i zadržavaju kvalitetni kadrovi, što je, kaže, u skladu sa preporukama Evropske komisije i SIGMA.\nVršioci dužnosti (v.d) na različitim funkcijama u državnoj upravi neće više moći beskonačno da se nalaze u tom status, već će njihov mandat biti ograničen na najduže devet meseci, najavio je danas ministar državne uprave i lokalne samouprave Branko Ružić.\nRužić je na „Okruglom stolu o Nacrtima zakona o izmenama i dopunama Zakona o državnim službenicima i Zakona o platama državnih službenika“, objasnio da na primer, stanje v.d. direktora neće više moći da bude produžavano u nedogled, već se ograničava na šest meseci (plus eventualno još tri meseca), a državni organ koji ga postavlja moraće u roku od 30 dana da raspiše konkurs za tu poziciju, nakon čega položaj ostaje upražnjen dok se ne popuni na konkursu.\n„Ova novina može da izazove različite reakcije, ali mislim da je ovo upravo jedan od temeljnih mesta gde se vidi želja i volja da reformu sprovedemo na pravi način”, napominje Ružić.


Vesić sa građanima Stublina i Trstenice o problemima - EMBARGO 011\n“Moja Pokretna kancelarija opet je u Obrenovcu, danas sam razgovarao sa građanima naselja Stubline i Trstenica. Ono što je za mene važno jeste da sa mojim saradnicima čujem šta ljudi misle i kakav problem imaju“, rekao je Vesić.\nDodaje da uvek ima i drugih problema, a da su neke od njih građani izneli danas, kao što su rešavanje ulaza u vrtić „Zvončica“, postavljanje semafora u centru sela, uređenje puta u Dubravi, uređenje atarskih puteva, jači MTS signal, postavljanje pleksiglasa na pijaci, kupovina opanaka za kulturno-umetnička društva.\n„Oba KUD-a u mestu Stubline dobiće donaciju po 1.500 evra za nabavku opanaka za decu i za druge potrebe“, rekao je Vesić.\n„To je veoma važno i izgradnjom vodovoda u tom mestu do kraja sledeće godine svaka kuća na teritoriji Obrenovca imaće vodu“, istakao je Vesić.\n„I što se Trstenice tiče, mislim da imamo dobar plan šta možemo da uradimo za ljude kako bi od tog, ali i ostalih mesta napravili dobro mesto za život“, kaže Vesić.\nZamenik gradonačelnika rekao je da je građane ova dva mesta obavestio i o projektu „Čista Srbija“ u koji je uključena i opština Obrenovac, a koji podrazumeva da ova opština bude pokrivena kanalizacionom mrežom i postrojenjem za prečišćavanje otpanih voda.\n„Od kada sam u politici, mislim da niko iz Grada nije dolazio ovoliko puta i posvećivao se problemima građana, a to je dokaz da za Vesića Beograd nije samo krug dvojke ili centralni delovi, nego su to i prigradske opštine i mesne zajednice“, rekao je Petrović.\nIstakao je da je danas mnogo toga dogovoreno po pitanju infrastrukture, dodajući da će u narednom periodu biti urađeno mnogo puteva, da će Obrenovac biti deo projekta „Čista Srbija“ i da će time dobiti kanalizaciju, da će sledeće godine biti završena vodovodna mreža…


Evropska unija treba da uloži dodatni napor i sugeriše Hrvatskoj da BiH uključi u konsultacije u vezi sa izgradnjom spornog odlagališta na Trgovskoj gori, zaključili su na sastanku u Briselu ministar spoljne trgovine i ekonomskih odnosa u Savetu ministara Staša Košarac i direktor Glavne uprave Evropske komisije za energetiku Dite Jul Jorgensen.\nKošarac je izrazio nadu da će ovo pitanje biti rešeno sa Hrvatskom diplomatskim putem u duhu dobrosusedskih odnosa, te napomenuo da je sličan problem ranije zabeležen između Italije i Slovenije, ali da je rešen uz pomoć EU, što je ocenio dobrom praksom koju treba primeniti u ovom slučaju.\nOn je na sastanku sa Jorgensenovom naglasio da je neprihvatljiva namera Hrvatske da nuklearno odlagalište gradi u blizini granice sa BiH, na lokalitetu Trgovska gora.\nKošarac je istakao da su svi nivoi vlasti u BiH saglasni da je neprihvatljiva namera Hrvatske, te da je ministarstvo kojim rukovodi kontakt tačka za rešavanje tog bilateralnog pitanja, saopšteno je iz Ministarstva spoljne trgovine i ekonomskih odnosa.\nOn je Jorgensenovu upoznao o sastancima koje je tokom januara inicirao sa entitetskim ministarstvima nadležnim za zaštitu životne sredine, poslanicima "Zelenog kluba", te rukovodstvom Regulatorne agencije za radijacionu i nuklearnu bezbednost BiH, s ciljem zajedničkog planiranja narednih aktivnosti.\nTokom sastanka istaknuto je da Hrvatska nije obavila konsultacije sa BiH prilikom usvajanja strateških dokumenata o zbrinjavanju nuklearnog otpada na Trgovskoj gori, kao i da je stav EU da Zagreb mora obavestiti Evropsku komisiju o konačnoj odluci, te da će Brisel pratiti hrvatske aktivnosti.\ndite jul jorgensen


Obaveštenje Archives | Gecić Law\nAdvokatska kancelarija Colić se pridružuje kancelariji Gecić Law\nNaše je veliko zadovoljstvo da objavimo da advokatska kancelarija Colić specijalizovana za oblasti korporativnog prava / spajanja i preuzimanja kao i rešavanja sporova, započinje saradnju sa kancelarijom Gecić Law. Udruživanje dva vrhunska tima koja povezuje isti sistem vrednosti i ista vizija, kao i veliko iskustvo u komplementarnim oblastima prava, omogućiće nam da našim klijentima ubuduće pružimo još inovativniji i širi spektar pravnih usluga. Ognjen Colić, koji će biti na čelu tima zaduženog za korporativno pravo u kancelariji Gecić Law, prokomentarisao je: “Ovim korakom, postavili smo temelje jednoj platformi koja teži pružanju inovativnih i potrebama klijenata, prilagođenih rešenja. To će nam […]\n„Evropska komisija je zaključila da je Irska pružila nedopuštene poreske olakšice Eplu i to u iznosu od čak 13 milijardi evra [što je najveći poreski račun do sada naplaćen izvan Sjedinjenih Američkih Država]. Ova praksa je,prema pravilima Evropske unije, ilegalna, s obzirom na to da je omogućila Eplu da plati značajno manji iznos poreza u poređenju sa drugim kompanijama. Irska sada mora da povrati ilegalno pruženu pomoć [indirektne subvencije].“1 Po sprovođenju detaljne istrage u vezi sa izuzetno povoljnim fiskalnim sporazumom postignutim između Irske i Epla, Evropska komisija je izvela zaključak da je Epl stekao protivzakonite poreske povoljnosti od Irske kroz […]


Stefan Milenković i Vasil Hadžimanov na onlajn dočeku Srpske nove godine | Luftika\nU okviru dočeka Nove godine po julijanskom kalendaru violinista Stefan Milenković i novosadski kamerni orkestar Camerata Academica ugostiće 13. januara džez pijanistu i kompozitora Vasila Hadžimanova, a publika će njihov nastup moći da prati onlajn putem platforme Visitns.rs i na Drugom programu Radio-televizije Srbije.\nHadžimanov će se Milenkoviću pridružiti u izvođenju numera „Preko brda, preko brega“ i „The Christmas Song“, saopštila je Fondacija „Novi Sad 2021“.\nKako su organizatori naveli, ovaj koncert predstavlja jedinstven događaj u pripremi Novog Sada za titulu Evropske prestonice kulture, piše N1.\nNa simboličan način Novi Sad će otvoriti koncertnu dvoranu muzičko-baletske škole, ali i vrata novosadske Akademije umetnosti, budućim predavačima, Milenkoviću i Hadžimanovu.\nStefan Milenković se vraća u Srbiju!\noznakedocek srpske nove godine nova godina Stefan Milenković Vasil Hadžimanov


Radio televizija Rožaje - Ovaj grad od blata je omiljeno mesto holivudskih milionera i režisera\nPetak, 05 Februar 2016 17:32\nOvaj grad od blata je omiljeno mesto holivudskih milionera i režisera\nSmešten uz padine malog brežuljka u čijem podnožju teče reka i ograđen debelim zidvima koji štite unutrašnjost, stari marokanski grad osvojio je srca mnogih holivudskih režisera i glumaca.\nSmatra se da je grad Ait Ben Hadou u Maroku osnovan 757. godine, a njegov osnivač Ben Hadou je pokopan u grobu iza ovog spektakularnog grada. Istorijski gledano, grad se nalazi na raskrsnici Saharske trgovačke rute kojom su drevni trgovci prevozili začine, robove i zlato do grada Timbuktu u Zapadnoj Sahari.\nVećina stanovnika ovog grada preselila se u savremenije domove, ali je ostalo nekoliko porodica koje prkose zubu vremena i još uvek žive u preko hiljadu godina starim zemljanim kućama. Grad je smešten uz padine malenog brežuljka u čijem podnožju teče reka.\nSve kuće i građevine unutar utvrđenog grada izgrađene su od blatne cigle dok je fasada napravljena od mešavine blata i slame. Grad je ograđen debelim odbrambenim zidinama koje štite unutrašnjost. Na uglovima odbrambenog zida nalaze se kule koje se uzdižu visoko iznad zidova, dajući dramatičnost pejzažu.\nOsim istorije, postoji još jedna zanimljiva činjenica ovog drevnog grada, a to je njegova čvrsta veza sa Holivudom. Dejvid Lin prepoznao je ovaj grad i izabrao ga kao savršeno mesto za snimanje filma "Lorens od Arabije" iz 1962. godine.\nUz savršenu lokaciju Lin je imao još jednu nameru, a to je sačuvati utvrđeni grad usred pustinje od propadanja. Naime, iako se vizura grada savršeno uklapala u viziju njegovog filma, reditelja je privuklo to što će prikazati javnosti lepotu mesta, ali i naterati vlasti da ulože novac u obnovu ovog divnog grada. Lin je u tome i uspeo.\nOd tog trenutka pa sve do danas traju kontinuirani restauratorski radovi, tako da je sada prednja polovina grada u vrlo dobrom stanju, ali nažalost još postoje građevine u drugom delu grada koje očajnički trebaju pažnju i malo "šminkanja" od strane restauratora.\nSvojim filmom Lin je upoznao ostatak sveta s ovim čarobnim mestom, ali i pokrenuo druge reditelje da ga izaberu kao lokaciju za snimanje filmova. Tako su ovde snimljeni: "Dragulj s Nila’ iz 1985., ‘Dah smrti’ iz 1987., "Kundun" iz 1994., "Mumija" iz 1999., "Gladijator" iz 2000. i "Aleksandar" iz 2004. godine. Ovi filmovi doveli su do naglog rasta broja turista koji bezbrižno lutaju ulicama grada istražujući istoriju ali i tražeći otiske stopala svojih omiljenih glumaca koji su kročili istim blatnjavim ulicama.


Rezolucija Bošnjaka svijeta\nKongres Bošnjaka svijeta (KBS) povodom obilježavanja 20. godišnjice potpisivanja Dejtonskog mirovnog sporazuma danas je predstavio Rezoluciju koja ima za cilj što hitnije promjene "nametnutih rješenja definiranih ovim sporazumom" kao i podršku izlasku Bosne i Hercegovine iz sadašnjeg "nefunkcionalnog" državnog uređenja.\nObjavljeno 19.11.2015 13:46\nRezolucija, koja obuhvata 13 tačaka, izražava zahvalnost svim akterima međunarodne zajednice za realizaciju Mirovne konferencije održane u Daytonu (1.-21.11.1995.godine) kao i zadovoljstvo\nimplementacijom Aneksa 1-A i Aneksa 1-B Dejtonskog mirovnog sporazuma.\nRezolucijom se, također, izražava i duboko nezadovoljstvo zbog neimplementacije nekih od najvažnijih aneksa ovog sporazuma i zahtijeva od nadležnih institucija Bosne i Hercegovine ponovno pokretanje tužbe protiv Republike Srbije, kao i pokretanje tužbe protiv Republike Hrvatske i entiteta Republika Srpska za agresiju, počinjene ratne zločine i genocid.\nGeneralni sekretar KBS-a Muris Pozderac na pres-konferenciji kazao je da se u prvom dijelu ove rezolucije izražava zahvalnost SAD-u i Međunarodnoj zajednici "jer su zaustavili ubijanje i zločine koji su rađeni tokom 1992.-95. godine u BiH".\n- S druge strane izražava se nezadovoljstvo KBS-a, patriota iz BiH i 22 zemlje svijeta, samom neimplemantacijom odredaba Dejtonskog mirovnog sporazuma, jer on nije napravljen da bio bio trajan, nego prije svega da zaustavi rat, i da bude baza na osnovu koje se tokom godina trebao dograđivati, da bi BiH bila normalna i prosperitetna država, kakve su i druge evropske zemlje - kazao je Pozderac.\nZvanična delegacija KBS-a 21. novembra u Daytonu predat će tekst ove rezolucije Billu Clintonu, bišem predsjedniku SAD-a, koji je bio jedan od inicijatora sporazuma, na centralnoj ceremoniji obilježavanja 20-godišnjice njegovog potpisivanja.


Hoće li danas konačno biti usvojen Nacrt budžeta i osiguran novac za izbore?\nSinoć je Milorad Dodik, član Predsjedništva BiH kazao da će danas biti donijeta odluka o finansiranju izbora\nPredsjedavajući Vijeća ministara Bosne i Hercegovine Zoran Tegeltija najavio je da će ovo državno tijelo na današnjoj sjednici razmatrati ovogodišnji budžet. Nacrt zakona o budžetu institucija i međunarodnih obveza Bosne i Hercegovine za 2022. u proceduru je 27. maja uputio ministar financija i trezora BiH Vjekoslav Bevanda.\nPrije sjednice bit će održan Kolegij na kojem će se razmatrati prijedlog ministrice vanjskih poslova BiH Bisere Turković da se na dnevni red uvrsti i Odluka o izdvajanju 12,5 miliona KM za potrebe provođenja izbornog procesa Centralnoj izbornoj komisiji koja još uvijek nema osigurane finansije iako je zakonski rok bio 19. maj.\n“Sutra će Savjet ministara donijeti odluku o finansiranju izbora po zahtjevu CIK-a. Time će biti završena saga u vezi s ovim pitanjem”, napisao je Dodik na Twittteru.\nPrema Nacrtu, budžet BiH za 2022. iznosi 1.073.600.000 maraka (oko 548 miliona eura). Tim dokumentom predviđeno je i izdvajanje sredstava za opće izbore koji su planirani za 2. oktobra.\nIzborna komisija je zatražila 15,65 miliona maraka (oko osam miliona eura).\nCIK je 4. maja donio odluku o raspisivanju i održavanju općih izbora 2022. Shodno odredbama Izbornog zakona, nadležne bh. vlasti trebale su osigurati sredstva za izbore u roku od 15 dana od dana raspisivanja izbora, ali to se još nije dogodilo.\nOd tada su brojne međunarodne institucije pozvale na hitno usvajanje budžeta i stvaranje uslova za održavanje slobodnih i korektnih izbora u BiH.\n#izbori#izdvojeno#vijeće ministara bih#scc


"Ekološkom kulturom gradimo održivu budućnost" /VIDEO/ - NTV Arena Bijeljina\nU Bijeljini je danas biti održana konferencija o rezultatima projekta pod nazivom “Ekološkom kulturom gradimo održivu budućnost”, koji realizuje Ekološko udruženje “Eko-put” u saradnji sa Udruženjem građana Renesansa. Realizacija projekta počela je u septembru prošle godine i traje do kraja ovog mjeseca.\nNa završnoj konferenciji predstavljeni su rezultati aktivnosti, anketna istraživanja i moguća rješenja u okviru u okviru projekta “Ekološkom kulturom gradimo održivu budućnost”čiji je cilj podizanje svijesti o ekološkoj kulturi življenja i održivom ekološkom razvoju lokalne zajednice.\nOna je naglasila da se ovom konferencijom nastoji skrenuti pažnja javnosti Bijeljine o štetnim uticajima koje izaziva gubitak biodiverziteta usljed devastacije i degradacije prirode i životne sredine. Kaže da ekološka kultura u Semberiji nije na zavidnom nivou.\nOna je još jednom ukazala da u Bijeljini nema dovoljno zelenih površina koje su se izgubile usljed povećane gradnje stambenih objekata. Koliko je građanima priroda neophodna za život pokazala je i situacija tokom pandemije virusa korona .\nProjekat pod nazivom “Ekološkom kulturom gradimo održivu budućnost” realizuje se u okviru Regionalnog programa lokalne demokratije na zapadnom Balkanu koji finansira EU, a realizuje UNDP.\nRealizacija projekta počela je u septembru prošle godine i traje do kraja ovog mjeseca.\nVrijednost projekta je blizu 20.000 maraka.\nTags: bijeljina, eko put, ekolgoija


Radničkom će biti dobro, kad sve Nišlije, Meraklije budu živele Radnički\nPočetak/Sport/Radničkom će biti dobro, kad sve Nišlije, Meraklije budu živele Radnički\nNakon celog jednog ciklusa, vezanog za rad kluba, kroz razgovor sa Mimom Rastavcem, na sajtu FK Radnički data je kratka retrospektiva:\n” Suština priče oko mog dolaska u Radnički je takva da u odnosu na nezavidnu situaciju u kojoj je bio Radnički, imao sam veliku želju i motiv da se dokažem na ovom, novom, nivou. Neke prethodne “stepenice” sam relativno dobro odradio, i čekao da se ukaže ovakva prilika. Kada sam dobio poziv od Radničkog, svi ljudi koje sam konsultovao su mi savetovali da prihvatim tu ponudu i da je to dobra ponuda za mene. Teško je dobiti ovakvu ponudu, sa tog nivoa, a da su uslovi relativno stabilni. Rizik koji je postojao je bio prihvatljiv, i ja sam verovao da mogu da napravim poboljšanje u igri, a samim tim i poboljšanje rezultata i mislim da smo svi zajedno u taj projekat ušli ozbiljno i to nam je donelo rezultat koje zadovoljio sve.”\nPredstavili ste plan za period, za koji ste postigli dogovor sa tadašnjim čelnicima kluba. Kako to izgleda iz današnje perspektive, u smislu planiranog, dogovorenog, realizovanog ?\n” Sve ideje i planove koje smo imali su razrađivani i usaglašavani na nivou rukovodstva kluba. Sa tadašnjim predsednikom kluba, Vidakom Perovićem, Markom Jovanovićem, sportskim direktorom kluba, napravili smo strategiju razvoja kluba, tima i rezultata, a onda smo neke korake, na koji način kako to da izvedemo, dogovarali i sprovodili u delo. Sve odluke su donošene u dogovoru, a ideja jeste bila da napravimo takmičarski rezultat koji će nas ostaviti u ligi i da krenemo u podmlađivanje sastava prvog tima i da krenemo u podizanje nivoa kvaliteta igrača unutar omladinske škole. Paralelno je rađeno na svim nivoima sa jednom obavezom koju smo preuzeli, da prvi tim pojačavamo tako što ćemo pre svega izvršiti dopunsku selekciju iz regiona Istočne Srbije. Takođe smo radili na tome da i mlađe selekcije dopunjavamo igračima sa Regiona. Radili smo na tim segmentima kroz prvenstvo, igrali smo selektivne utakmice, ostvarivali kontakte u regionu, jednostavno, krenuli smo sa tim procesom i to i dalje sprovodimo. To znači da ćemo u nekom narednom periodu imati po jednog, dvojicu, eventualno tri igrača, koji su nešto mlađi, a zadovoljavaju, a ako nastavami da radimo po planu, to znači da ćemo za dve do tri godine imati deset igrača iz omladinske škole koji bi mogli da budu potencijal i za rezultat koji nas zadovoljava i za neki transfer dalje. Naravno, podrška sadašnjeg rukovodstva, na čelu sa predsednikom Radanom Ilićem nam mnogo znači u realizaciji tih zacrtanih planova”\nDa li to znači, da je to vremenski period, u kome ćete Vi predvoditi Radnički “sa klupe” ?\n” Mi svi imamo svoje ambicije unutar fudbala, a isto tako imamo i neizvesnu budućnost. Moja ambicija jeste da vodim vrhunske klubove, a isto tako imam ambiciju da obezbedim egzistenciju za sebe i svoju porodicu kroz trenerski posao. U odnosu na vrhunsku sportsku ambiciju, i u odnosu na vrhunsku finansijsku mogućnost ću i ja kao i svi drugi, donositi svoje odluke. Ono što je izvesno je da ću svaki svoj momenat proveden unutar Radničkog odrađivati tako kao da ću tu biti do kraja trenerske karijere. Mi smo u Radničkom započeli jedan posao, on traje i ja sam do sada imao podršku svih struktura kluba i van kluba, i osećam obavzu i sportsku i moralnu da taj posao završimo. Moja istinska želja je, pre svega, da napravimo što bolji rezultat sa Radničkim”\n” Ne shvatam to kao pitanje opreza, nego kao pitanje ozbiljnosti. Mislim da ciljevi koji se postavljaju, a vezani su za period od 6 meseci, čak i godinu dana, da je to poprilično neozbiljno. Tako da sam ja više za opciju da mi prezumemo obavezu na sebe da u jednom vremenskom periodu, nešto dužem, radimo, tako da konstantno postoji napredak. U kvalitetu rada i u kvalitetu selekcije igrača, kvalitetu stručnog štaba, menadžmenta, odnosu sa drugim klubovima, odnose sa Savezom, sa medijima. Znači da mi u jednom periodu rastemo na svim aspektima i onda sam siguran da će nas to u jednom momentu dovesti do cilja koji smo ispred sebe postavili, a da je vezan za neko pozicioniranje. S druge strane, ako se odlučite da izrazite ambiciju, koja je samo to, kao neki rezultat, nije bitno ni kog nivoa, to znači da onog momenta kad se taj rezultat ne desi, treba sve da se rasformira i da krenete od nule, a to nema nikakvog smisla. Ja sam više za opciju “daj da mi gradimo” , da pravimo,stvaramo da to bude sigurno utemeljeno i to će nas sigurno jednog momenta dovesti do planiranog cilja. To može da se desi i za 6 meseci, ali iskreno, realno, to može da se desi “incidentno”. Ja sam više za to da živimo od rada nego od incidenta.”\nSa ove vremenske distance, u odnosu na postavljene planove, ima li nečega što niste uspeli da realizujete do danas ?\nTo su, izgleda, prepoznali i ljudi u FSS, i ukazali Vam priliku, najpre kroz zadatak skautiranja protivnika “A” reprezentacije, a nešto kasnije kroz selektiranje “U-23″ reprezentacije. Opšti je utisak da ste iskoristili ukazane prilike i odlično obavili zadatke, da li ste vi zadovoljni kako ste to uradili ?\n” Mislim da je prilika da radim nešto unutar Saveza došla kao spoj saznanja da sam 8 godina radio unutar Saveza i stekao određeni rejting, a s druge strane rezultati sa Radničkim su sigurno doprineli da neko tamo razmišlja i o meni. Ja sam naravno srećan i zadovoljan da su se desile te dve prilike, a još srećniji i zadovoljniji što su obe prilike odrađene onako da su se pokazale dobro”.\n” Tokom jesenjeg dela sam stalno govorio, da jesenji deo, koliko god ga igrali dobro ili loše, obezbeđujete bolje ili lošije “prolazno vreme”. U prolećnom delu će svako vaše izdanje će direktno uticati na pozicioniranje na tabeli. Ovaj prolećni deo je izuzetno važan, a ono što će obezbediti da se bolje ili slabije istaknete, je igrački kadar s kojim ćete dočekati ovaj deo takmičenja, kontunuitet koji imate iz prethodnog dela i koliko ste se dobro pripremili za nastavak takmičenja. Ja u tom smeru i razmišljam, da mi u što boljem sastavu dočekamo i pripremni period i samim tim i takmičenje, da se kroz dobre uslove za pripreme, pripremimo kvalitetno i da onda kroz takmičenje prezentujemo to što smo spremili kroz pripreme i kroz selekciju igrača”\n” Kup je takmičenje koje dozvoljava relativno veći spektar iznenađenja. Mi tu unutar Kup takmičenja vidimo svoju šansu da imamo svoj rejting, imamo svoj prostor da napravimo iznenađenja i težićemo da ga iskoristimo”\nUtakmica, posle koje ste se osećali razočarano ?\nA utakmica koja je ostavila najbolji utisak na Vas ?\n” Možda najviše prva utakmica protiv Zvezde u Nišu, pa i utakmica protiv Partizana u Beogradu u prošloj sezoni. Prva utakmica, zato što smo iznenadili sve našim izdanjem na toj utakmici, a druga što nam je donela potvrdu dobrog rada, na sledećem teškom gostovanju, gde smo spojili te dve teške utakmice sa povoljnim rezultatom”\nOd igračkog kadra, koji ste zatekli dolaskom u Radnički, za kog Vam je igrača žao što više nije u Radničkom ?\nKog bi igrača voleli da imate u timu ?\nPoruka za Nišlije, Meraklije ?


Ovo je luksuzan brend koji voli da održava diskretan profil, kvalitet proizvodnje tkanina i materijala, koji zajedno kreiraju raskošan izgled i osećaj koji ne zahtevaju zvona i fanfare, ali vam suptilno pričaju priču o superiornom dizajnu i kvalitetu.\nJoš od pedesetih godina prošlog veka i svojih početaka u industrijskom delu Brianze na severu Italije, kompanija Flexform je prevalila veliki put i stekla svetsku slavu, čime je postala globalno poznati brend koji stvara ikonične komade savremenog nameštaja. Baziran na njihovoj predanosti kvalitetu ručne izrade, rezultat predstavlja istrajan i udoban dizajn.\nDo 1960. godine, Flexiform nameštaj, a posebno baza ovog brenda u kojoj se nalaze sofe, su smeštane u vile koje gledaju na jezero Komo, predivne stanove u Milanu i u foajeu Teatro alla Scala, poznatog teatra Scala.\nPrefinjena italijanska porodična firma Flexform je provela decenije u izgradnji lepog tradicionalnog nameštaja. Mnogi njeni brilijantni dizajneri su došli iz škole za arhitekte koja se nalazi u blizini Milana. Od svojih relativno malih početaka u Brianzi, kompanija sada isporučuje svoje proizvode širom sveta.\nKao proizvođač vanvremenskih, vrhunskih dizajnerskih klasika, kompanija je i dalje na kormilu broda koji plovi svetom, a njihove sofe, stolovi, stolice i modularni nameštaj predstavljaju eleganciju koja je uvek u trendu.\nDomaćinstva izgrađena obnovljenom internacionalnom arhitekturom glume domaćine neodoljivim kolekcijama nameštaja Flexform. Ovaj brend je veoma dobro poznat po svojoj ekspanzivnoj upotrebi sofa, aranžiranih zajedno sa prepoznatljivim policama i malim drvenim jedinicima. Zajedno grade koherentnu dizajnersku postavku, ali su sasvim dovoljno aerodinamične kako bi se uklopile u svoje okruženje.


Vesti online / Vesti / Zanimljivosti / Policija bije... i u moru! (VIDEO)\nPolicija bije... i u moru! (VIDEO)\nKomične scene iz Maroka, gde je u gradu Al Hoseima policija došla na plažu kako bi sprečila protest koji traje već neko vreme zbog hapšenja antivladinih aktivista.\nU Al Hoseimi, gradu na severu Maroka, već neko vreme traju protesti sa zahtevom da iz zatvora bude pušteno na desetine aktivista koji su ukazivali na korupciju vlasti i tražili da se zaustavi marginalizaciju tog regiona, loše infrastrukture i nedovoljne ekonomske razvijenosti.\nJoš u maju je uhapšen vođa pokreta, 39-godišnji Naser Zezafi, nakon što je upao u džamiju, prekinuo molitvu i pozvao na masovne demonstracije. Prema izveštajima raznih nevladinih organizacija i posmatrača, poslednjih nedelja uhapšeno je na desetine ljudi.\nZezafi je u međuvremenu optužen za ugrožavanje bezbednosti zemlje.\nOd tada traju protesti, a demonstranti se snalaze na razne načine. Tako su danas organizovali protest na plaži, da bi došla policija u punoj opremi.\nPolicajci su čak ušli u more!


INTERVJU SRPSKOG HISTORIČARA: “Stari zavjet je pisan na srpskom jeziku a Evropa je nastala raspadom srpskog carstva”! (VIDEO) – eBosna\nINTERVJU SRPSKOG HISTORIČARA: “Stari zavjet je pisan na srpskom jeziku a Evropa je nastala raspadom srpskog carstva”! (VIDEO)\nSrpski povijesničar hercegovačkih korijena, Jovan I. Deretić , zastupnik je tzv. alternativne povijesti Srba, koju ne priznaje oficijela srpska historiografija, no u širokim narodnim masama ima izenađujuće velii broj pristalica.\nMilorad Dodik poručio je danas da odbija bilo kakvo uplitanje Amerikanaca u unutrašnja pitanja BiH


Tribina "Značaj empirijskih istraživanja u sociologiji" - Institut za sociološka istraživanja\nTribina „Značaj empirijskih istraživanja u sociologiji“\nTribina Značaj empirijskih istraživanja u sociologiji, kojom se završava ciklus tematskih tribina u okviru proslave 60 godina studija sociologije na Filozofskom fakultetu, biće održana u utorak 26. novembra od 19 časova u Klubu studenata Filozofskog fakulteta (donji nivo restorana Plato).\nSagovornici će ukazati na važnost izvođenja empirijskih istraživanja u sociologiji, opšte trendove u ovoj oblasti, kao i značaj empirijskih istraživanja u nastavi sociologije na Filozofskom fakultetu. Na tribini će biti reči i o istraživačkim poduhvatima Instituta za sociološka istraživanja Filozofskog fakulteta s posebnim fokusom na istraživanja na reprezentativnim uzorcima stanovništva Srbije. Pored navedenog, učesnice i učesnici tribine razmatraju postojeću nastavnu praksu kroz koju studenti i studentkinje sociologije ovladavaju osnovim istraživačkim veštinama kroz samostalnu primenu metodoloških znanja u proučavanju različitih društvenih pojava. Student/kinje sociologije će predstaviti svoja istraživačka iskustva i praktične radove koji su nastali u okviru nastave, o konstrukciji maskuliniteta u web izdanjima muških časopisa i potrošnji i stilu života srednjoškolaca u Srbiji.\nUčesnici tribine su Vera Backović i Željka Manić sa Odeljenja za sociologiju Filozofskog fakulteta, Milica Resanović sa Instituta za sociološka istraživanja Filozofskog fakulteta, Mina Putnik, Branislav Sarić, Milica Marinković i Isidora Živković, student/kinje osnovnih i master studija sociologije Filozofskog fakulteta.


RTCG - Radio Televizija Crne Gore - Nacionalni javni servis :: Region :: Napori Zapadnog Balkana moraju biti nagrađeni\nHAN UOČI SAVJETA EU 17. 06. 2019. 13:35 >> 13:35 0\nHAN UOČI SAVJETA EU\nPolitički kompromis na Zapadnom Balkanu mora biti nagrađen, poručuje uoči sjutrašnje sjednice Savjeta EU komesar za pregovore o pristupanju Johanes Han.\nU okolnostima u kojima bi Savjet EU mogao sjutra ponovo da odloži odluku o pokretanju pristupnih pregovora sa Sjeveranom Makedonijom i Albanijom, Han je danas pozvao ministre EU da što prije omoguće pokretanje pristupnih pregovora sa Sjevernom Makedonijom i ocijenio da bi to bio važan signal za cio region.\nJohans Han je pred sjutrašnji sastanak Savjeta EU, koji će razmatrati politiku proširenja i napredak zemalja u procesu evrointegracija, ponovio da je Sjeverna Makedonija uradila sve što je od nje traženo i upozorio da bi svako odlaganje adekvatnog EU odgovora na to predstavljalo rizik.\nOn je ponovio da, ako jedna zemlja koja je investirala mnogo u evropsku perspektivu, a njeni lideri pokazali hrabrost u postizanju kompromisa ne bude nagrađena za to, onda EU gubi kredibilitet, ali i moć djelovanja u cijelom regionu Zapadnog Balkana.\nMinistri spoljnih i evropskih poslova EU na sastanku Savjeta u Luksemburgu sjutra bi trebalo da donesu zaključke i preporuke o daljim koracima zemalja koje se nalaze u procesu pristupanja EU.\nOčekuje se i da se definiše i odgovor Savjeta na preporuku Evropske komisije o pokretanju pristupnih pregovora sa Sjeveranom Makedonijom i Albanijom.\nDok se grupa zemalja na čelu sa zemljama Baltika i Centralne Evrope zalaže za otvaranje pristupnih pregovora već u junu, Njemačka traži odlaganje do septembra zbog rasprave u Bundestagu.\nIstovremeno, Francuska i Holandija smatraju da bi ta odluka za Sjevernu Makedoniju mogla biti donijeta i kasnije, a protive se i početku pristupnih pregovora sa Albanijom zbog, kako ocjenjuju, neubjedljivih dokaza o napretku u oblasti vladavine prava prvenstveno u borbi protiv organizovanog kriminala.


“Ministarstvo da ponovo počne rad na izmenama Ustava i sasluša struku”\nDragana Boljević, predsednica Društva sudija / Foto: FoNet, Z. Mrđa\nPredsednica Društva sudija Srbije Dragana Boljević ocenila je da posle mišljenja Venecijanske komisije o nacrtu amandmana na Ustav Srbije u oblasti pravosuđa, ceo tekst mora da se menja ili ponovo piše.\n“Ministarstvo pravde mora da shvati da je struka bila u pravu. Pred njima je sada veliki posao. Sada bi trebalo početi sve iznova kako bi Srbija primenila evropske standarde u oblasti pravosuđa, a ne da se radi na zamazivanju očiju. Sve bi trebalo vratiti na trenutak kada je Radna grupa u kojoj su bili i profesori ustavnog prava 2014. uradila pravnu analizu. Oni su ti koji bi trebalo da rade na izmenama Ustava u skladu sa mišljenjem Venecijanske komisije”, rekla je Boljević. Istakla je da je cela struka – “predstavnici najviših pravosudnih tela kao što su Vrhovni savet sudstva, Vrhovni kasacioni sud, ali i dobar deo advokatskih komora i profesura” govorili da na amandmanima mora da se radi ispočetka. Boljević je dodala i da je značajno to što je Venecijanska komisija navela više do 30 sugestija, ali i primedbe i na sam proces izrade amandmana. Kako je navela, komisija je ukazala vlastima da “ne štede napore da proces bude što transparentniji”, a imajući u vidu da je, “Ministarstvo u samom toku izrade amandmana omalovažavalo pripadnike struke”. Boljević je prenela i stav Venecijanske komisije da je do sada čitav proces bio opterećen lošom atmosferom i da se u budućnosti mora otvoriti konstruktivna javna rasprava. A sudija Apelacionog suda u Beogradu Miodrag Majić ocenio je da bi posle mišljenja Komisije bilo kakvo slanje amandmana u dalju proceduru bez formiranja ozbiljne radne grupe, novog teksta i suštinske javne rasprave, predstavljalo „neprihvatljivu neozbiljnost onoga ko se za takav pristup odluči“. On je na svom “Tviter” nalogu napisao da je sve ono na šta je struka mesecima ukazivala, trpeći uvrede, sumnjičenja, ponekad i pretnje, sada stiglo od Venecijanske komisije.\nPodsetimo, ministarka pravde Nela Kuburović je nedavno, prilikom predstavljanja mišljenja u Strazburu, naglasila da je Ministarstvo zadovoljno usvojenim mišljenjem Komisije, “što pokazuje da smo bili na dobrom putu kada smo i poslali predloge amandmana“. Dodala je da će Ministarstvo svakako prihvatiti sva mišljenja koje je dala Venecijanska komisija. Inače, obaveza da se prihvate sugestije ovog tela Saveta Evrope, propisana je i Akcionim planom za pregovaračko poglavlje 23.\n“Srbija među najzagađenijima u Evropi, povećati ulaganje u ekologiju”Izveštaj Saveta Evrope o torturi u Srbiji je “poražavajući”


Lozana: Pregovori u teškoj fazi\nPregovori Teherana i šest velikih sila o iranskom nuklearnom programu nalaze se u "teškoj fazi", izjavili su sinoć u Lozani šef iranske diplomatije Muhamed Džavad Zarif i zapadne diplomate četiri dana prije isteka roka za postizanje okvirnog sporazuma.\nIran i grupa 5+1 (stalne članice Savjeta bezbjednosti UN - SAD, Rusija, Kina, Velika Britanija i Francuska, plus Njemačka) pokušavaju da do 31. marta postignu okvirni sporazum, a do 30. juna i konačni dogovor.\nAmerički predsjednik Barak Obama i njemačka kancelarka Angela Merkel pozvali su večeras Iran da donese "neophodne odluke" kako bi se riješili preostali problemi za postizanje dogovora.\nŠef francuske diplomatije Loran Fabijus koji se sutra pridružuje pregovorima u Lozani, ocijenio je da je sporazum "moguć" ali da teheranske vlasti "moraju da ulože dodatne napore".\nRuska strana je saopštila da je moguće da u nedjelju u Lozanu dođu i ostali šefovi diplomatija grupe 5+1. U nedjelju se očekuje i dolazak visoke predstavnice Evropske unije za spoljnu politiku i bezbjednost Federike Mogerini.\n"Pregovori su teški i postoji još nesuglasica. Pokušavamo da riješimo probleme", rekao je Zarif ali je dodao da je na zapadnim silama donošenje "neophodnih odluka".


Vanredni sastanak ministara EU o odluci o evropskom odgovoru na izbjegličku krizu\nNaslovnica EN Vijesti ummeta Vanredni sastanak ministara EU o odluci o evropskom odgovoru na izbjegličku krizu\nZapad – Plan predsjednika Evropske komisije Jean Claude Junckera o solidarnoj raspodjeli 160 hiljada izbjeglica, izložen tokom obraćanja Evropskom parlamentu “O stanju nacije” biće ključna tema današnjeg sastanka, sazvanog zbog dramatične situacije pred kojom se našla EU.\nNaime, samo preko “balkanske rute” na prostor EU je od početka godine ušlo 175 hiljada ljudi, iz svih pravaca ukupno od januara pola miliona izbjeglica, dok se procjenjuje da nekoliko miliona čeka na sličnu šansu u Siriji, te izbjegličkim kampovima u Turskoj, Libanonu i Jordanu.\nPolarizovana mišljenja evropskih političara, ali i javnosti o tome kako odgovoriti na krizu, čine neizvjesnim mogući dogovor ministara o tome.\nNjemačka, koja je cilj najvećem broju izbjeglica i koja planira da do kraja godine udomi do 800 hiljada onih koji bježe od rata i stradanja, uz prebukirane kapacitete smještaja izbjeglica, poziva na jedinstven odgovor Evropljana. Još dramatičniji su pozivi evropskih zvaničnika.\n“Ovo je odlučujući trenutak, odlučujući za našu Uniju. izbjeglička kriza sa kojom se suočavamo ne samo mi već i region i cijeli svijet, stavlja na ispit naše vrijednosti, čak i naš identitet. Ovo je trenutak istine, da vidimo da li smo zaista Evropljani, da li smo zaista Unija. Na ispitu je naša sposobnost da zaštitimo ljude, kao i naša solidarnost”, upozorila je visoka predstavnica EU za sigurnosnu i vanjsku politiku Federica Mogherini.\nPredsjednik Evropske komisije Jean Claude Juncker istovremeno poziva da se prestane sa retorikom i počne sa konkretnom akcijom. Uz ovo, nekoliko hiljada stanovnika Brisela je prošlu subotu provelo u društvu Sirijaca i Afganistanaca koji već danima kampuju pred belgijskim ministarstvom za izbjeglice, čekajući odluku vlasti o svojoj sudbini. Sličnu akciju su širom Evrope organizovali pobornici otvaranja vrata onima koji u Evropi traže utočište i šansu za život.\nSa druge strane, Češka, Slovačka, Mađarska i Poljska su čvrste u stavu da ne prihvataju kvote imigranata kakve za njih priprema Brisel, odgovarajući da će se voditi vlastitim planom i mogućnostima. Danska koristi pravo neučestvovanja u evropskim odlukama, uz obrazloženje kako već sada ima dovoljno migranata na svojoj teritoriji. Sličnu privilegiju su iskoristili i Irci, dok Velika Britanija obećava da će tokom naredne četiri godine primiti do 20 hiljada izbjeglica, ali ne onih pristiglih na prostor Unije, već iz kampova Turske, Libanona i Jemena.\nPred današnji ministarski skup u Briselu su složni u ocjeni da njegov rezultat znači više od tehničke odluke o razmještaju izbjeglica. Riječ je o do sada vjerovatno najozbiljnijem ispitu kredibiliteta EU, poručuju iz evropskih institucija, u strahu da bi, u slučaju izostanka evropskog plana rješavanja krize, evropske države pribjegle vlastitim mjerama, poput ponovne uspostave kontrola nacionalnih granica, kao što je sinoć najavila Njemačka ili mađarskog plana zatvaranja granice prema Srbiji.\nIako dopuštaju članicama privremene mjere kontrole, u Briselu vjeruju da bi takvi potezi dugoročno bili prijetnja ne samo Schengenu, već bi izbjegličku krizu pretvorili u političku krizu evropskih razmjera i nesagledivih posljedica.


– Posted on 3 децембра, 2019Posted in: Aktuelno, Sport, Sremska Mitrovica\nU Poslovno-sportskom centru „Pinki”, održana je konferencija za medije povodom organizacije tradicionalnog 32. Međunarodnog turnira u malom fudbalu na kojoj su prisustvovali članovi Organizacionog odbora turnira na čelu sa predsednikom Tomislavom Jankovićem. Generalni sponzor turnira je Brodogradilište „Vahali”. Prijava ekipa je do 18. decembra, parovi će se izvlačiti istog dana u 19 sati, a turnir počinje 22. decembra.\nTurnir ima bogatu tradiciju, uvek veliki broj učesnika, kao i rekordan broj posetilaca u hali PSC „Pinki”. Organizatori su Grad Sremska Mitrovica i Poslovno-sportski centar „Pinki” uz podršku Fudbalskog saveza grada, a generalni sponzor turnira je Brodogradilište „Vahali”.\nOno što ovaj turnir razlikuje od nekoliko prethodno odigranih u Sremskoj Mitrovici jeste što će on biti odigran ne kao futsal, nego turnir u malom fudbalu, što znači da će golovi biti 4 x 2 m, da se igra sa većom loptom (peticom), kao i da će broj igrača u timu biti 5+1. Prema broju učesnika, gledalaca i dana koliko ova manifestacija traje, može se reći da je najveći sportski događaj u Sremskoj Mitrovici.\n„I ove godine će se turnir organizovati za 6 kategorija. Nagradni fond će biti 600 hiljada dinara za seniore, plus ostale novčane i robne nagrade za ostale kategorije. Verujemo da će i ove godine nagradni fond biti blizu milion dinara. Ono što takođe nismo menjali to su iznos kotizacija za prijavljene ekipe, ni cenu karte za sve one ljude koji će da posete ovaj turnir. Do 18. decembra je prijava ekipa, kada će biti izvlačenje u večernjim satima u foajeu PSC „Pinki”, a 22. decembra ove godine počinje 32. Međunarodni „Vahali turnir” u malom fudbalu”, izjavio jeTomislav Janković, predsednik Organizacionog odbora turnira i predsednik Skupštine grada.\nNa konferenciji je govorio i direktor Poslovno-sportskog centra „Pinki” ,Vasilj Ševo koji je kratko istakao da je turnir u malom fudbalu jedan od najvećih sportskih dešavanja ne samo u Sremskoj Mitrovici, nego i u okolini. Prema njegovim rečima svi tehnički preduslovi da se turnir održi su ispunjeni, te očekuje da kao i ranije čitavom organizacijom biti zadovoljni kako učesnici, tako i posetioci turnira.\nDragan Gajić, predstavnik kompanije „Vahali” takođe je izrazo zadovoljstvo zbog učešća. „Kao i uvek, gde je sport, tu je i „Vahali”, i uvek će tako biti. Nadam se da će ove godine turnir biti još uspešniji nego prošlogodišnji. Mogu da kažem u ime čitave kompanije „Vahali” i našeg vlasnika da je veliko zadovoljstvo što možemo da učestvujemo i što smo dobili ponovo šansu da budemo podrška ovom turniru“, izjavio je Dragan Gajić predstavnih kompanije „Vahali”.\nPored novčanih nagrada biće obezbeđene zahvalnice, pehari i medalje, sve ono što svake godine organizatori ovog događaja obezbede za sve učesnike, kao i pehari za najboljeg igrača, strelca i golmana. Cena pojedinačne ulaznice je 100 dinara, vezana ulaznica za ceo turnir će iznositi 1.500 dinara. Pored nagrada za same učesnike biće obezbeđene nagrade i za publiku.


Paketići za mališane u vrtiću "Kolibri" - Dnevnik Juga\nPočetna / DRUŠTVO / Paketići za mališane u vrtiću „Kolibri“\nSrdjan Stamenkovic 13/01/2020\tDRUŠTVO, Leskovac Ostavi komentar\nAkcija podele novogodišnjih paketića nastavljena je danas u vrtiću „Kolibri“ u Radničkom naselju.\nZa decu je pripremljen poseban program, uz animaciju mlade glumice leskovačkog Narodnog pozorišta Petre Dimitijević,.\n-Vreme praznika je vreme darivanja kojem se najviše raduju deca i zato smo odlučili da baš svako dete sa teritorije grada Leskovca dobije mali znak pažnje kako bismo im dodatno ulepšali ovaj period. Deca su naše najveće bogatstvo i zato se nadam da će se lica sve dece koja žive u ovom delu Leskovca ozariti zbog animacije glumaca leskovačkog pozorišta i poklona koje smo za njih pripremili uz pomoć donacija naših darežljivih sugrađana – kazala je Marija Rajković, članica kabineta gradonačelnika Leskovca.\nRajkovićeva je ujedno uputila poziv svim mališanima da večeras dođu na plato ispred Leskovačkog kulturnog centra i uživaju u dečjem novogodišnjem koncertu i bogatom zabavnom programu koji će za njih biti priređen od 18 časova povodom dočeka Pravoslavne Nove godine.\nFotografije: Grad Leskovac\nPrethodni U šest saobraćajki troje povređeno, dva vozača zadržana na trežnjenju\nSledeći Za vikend uređene javne površine i prostor oko puta od Nomanice do Mrštana